číslo zmluvy XXX/2025/XXX

**ZMLUVA O DIELO**

**A POSKYTOVANÍ SLUŽIEB**

uzatvorená v zmysle § 536 a nasl. a § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len ako „**Zmluva**“)

Zmluvné strany:

Objednávateľ:

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37 828 100

Štatutárny orgán: Mgr. Ondrej Lunter, predseda Banskobystrického samosprávneho kraja

DIČ: 2021627333

Banské spojenie: Štátna pokladnica, Radlinského 32, 810 05 Bratislava

IBAN: SK16 8180 0000 0070 0063 5390

Kontaktná osoba:

(ďalej len ako „**Objednávateľ**“)

a

Poskytovateľ:

Obchodné meno:

Sídlo:

IČO:

Štatutárny orgán:

DIČ:

IČ DPH:

Zápis v Obchodnom registri:

Bankové spojenie:

IBAN:

Kontaktná osoba:

(ďalej len ako „**Poskytovateľ**“)

(Poskytovateľ a Objednávateľ spolu len ako „**Zmluvné strany**“ a každý samostatne aj ako „**Zmluvná strana**“)

**Článok I.**

**Úvodné ustanovenia**

1. Táto Zmluva je uzavretá na základe verejného obstarávania, ktoré uskutočnil Objednávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZVO**“), vyhlásenej oznámením o vyhlásení verejného obstarávania zverejneného vo Vestníku verejného obstarávania č. .............. dňa .................. pod zn. oznámenia .............. - ........... na predmet zákazky „Migrácia registratúrneho systému do cloudu a SLA“**.**
2. Účelom tejto Zmluvy je zabezpečenie dodania a implementácie registratúrneho systému (ďalej len ako „**RIS**“). Technická a funkčná špecifikácia RIS je popísaná v prílohe č. 1 tejto Zmluvy. Dodanie a implementácia RIS zahŕňa aj zaškolenie používateľov, prevádzku RIS, ako aj následné poskytovanie služieb podpory RIS podľa podmienok tejto Zmluvy. Zavedenie RIS má za úlohu dosiahnuť vyššiu efektivitu práce zamestnancov Úradu Banskobystrického samosprávneho kraja (ďalej len ako „**Úrad BBSK**“), efektívnejšie vydávanie rozhodnutí a zníženie nákladov na prevádzku informačných systémov Úradu BBSK.

**Článok II.**

**Predmet Zmluvy**

1. Predmetom tejto Zmluvy je:
2. záväzok Poskytovateľa podľa podmienok Zmluvy riadne a včas dodať a implementovať dielo - RIS, udeliť Objednávateľovi všetky súhlasy na použitie Diela predpokladané Zmluvou (vrátane zabezpečenia (postúpenia) licencií k softvérom 3. strany), pre počet 700 koncových užívateľov, a to v rozsahu a podľa požiadaviek definovaných v prílohe č. 1 tejto Zmluvy (ďalej len ako „**Dielo**“),
3. zabezpečenie školení zamestnancov Objednávateľa v rozsahu definovanom v prílohe č. 1 tejto Zmluvy (ďalej len ako „**Školenie**“),
4. záväzok Poskytovateľa zabezpečovať prevádzku Diela na serveroch a zariadeniach Poskytovateľa a to využívaním vládneho cloudového dátového centra za podmienok špecifikovaných v prílohe č. 1 tejto Zmluvy (ďalej len ako „**Prevádzka**“),
5. záväzok Poskytovateľa poskytovať Objednávateľovi technologickú a servisnú podporu, v rozsahu a za podmienok špecifikovaných v prílohe č. 1 tejto Zmluvy. Služba bude poskytovaná na základe požiadaviek Objednávateľa, a to najmä prostredníctvom Helpdesku (ďalej len ako „**Podpora**“),
6. záväzok Poskytovateľa poskytovať poradenstvo a rozvoj v rozsahu a za podmienok špecifikovaných v prílohe č. 1 tejto Zmluvy (ďalej len ako „**Poradenstvo a rozvoj**“),
7. záväzok Poskytovateľa poskytovať služby podpory a súčinnosti pri ukončení zmluvného vzťahu založeného touto Zmluvou v rozsahu a za podmienok špecifikovaných v prílohe č. 1 tejto Zmluvy (ďalej len ako „**Exit služby**“),

(Prevádzka, Podpora, Poradenstvo a rozvoj a Exit služby ďalej spolu aj „**Služby**“)

1. záväzok Objednávateľa uhradiť Poskytovateľovi za riadne a včas vykonané Dielo, Školenie a poskytnuté Služby dohodnutú cenu vo výške, spôsobom a za podmienok uvedených v tejto Zmluve.

**Článok III.**

**Odovzdanie Diela a doba poskytovania služieb**

1. Miesto odovzdania Diela je sídlo Objednávateľa (ďalej len ako „**Miesto odovzdania**“). Uskutočnenie Školenia a poskytovanie služieb Prevádzka, Podpora, Poradenstvo a rozvoj a Exit služby sa bude realizovať v Mieste odovzdania, ak sa Zmluvné strany nedohodnú inak.
2. **Deň sprístupnenia Diela** sa pre účely tejto Zmluvy rozumie deň, kedy bude Objednávateľovi sprístupnené testovacie prostredie Diela v cloude s dodanými, nainštalovanými a funkčnými SW komponentmi, ktoré bude dodané Dielo v celom požadovanom rozsahu používať vrátane všetkých potrebných licencií.
3. Poskytovateľ sa zaväzuje sprístupniť Objednávateľovi Dielo do skúšobnej prevádzky v lehote najneskôr do **4 mesiacov** od účinnosti tejto Zmluvy (ďalej len ako „**Čas sprístupnenia Diela**“) a následne vykonať skúšobnú prevádzku v rozsahu **1 mesiac**. Skúšobná prevádzka sa môže začať najskôr odo Dňa sprístupnenia Diela Objednávateľovi v Mieste odovzdania a automaticky sa predlžuje o počet dní, ktoré Poskytovateľ potreboval na odstránenie nahlásenej, resp. zistenej vady Diela.
4. Poskytovateľ sa zaväzuje vykonať  Školenie minimálne v rozsahu podľa prílohy č. 1najneskôr 7 dní pred Dňom odovzdania Diela. Ďalšie školenie zamestnancov Objednávateľa, ako aj ďalších osôb špecifikovaných v prílohe č. 1, počas trvania tejto Zmluvy sa Poskytovateľ zaväzuje vykonať v rámci poskytovania služby Podpora podľa potrieb Objednávateľa.
5. Poskytovateľ sa zaväzuje poskytovať Objednávateľovi službu Prevádzka počas doby **36 mesiacov** odo Dňa odovzdania Diela.
6. Poskytovateľ sa zaväzuje poskytovať Objednávateľovi službu Podpora počas doby **36 mesiacov** odo Dňa odovzdania Diela.
7. Poskytovateľ sa zaväzuje poskytovať Objednávateľovi službu Poradenstvo a rozvoj počas doby **36 mesiacov** odo Dňa odovzdania Diela.
8. Poskytovateľ sa zaväzuje odovzdať Dielo Objednávateľovi v lehote najneskôr do **5 mesiacov** od účinnosti tejto Zmluvy (ďalej len ako „**Čas odovzdania Diela**“).
9. Poskytovateľ je povinný odovzdať Objednávateľovi riadne vykonané Dielo tak, aby bolo plne funkčné a zodpovedalo špecifikácii podľa prílohy č. 1.
10. Za deň odovzdania Diela (ďalej len ako „**Deň odovzdania Diela**“) sa pre účely tejto Zmluvy považuje deň odovzdania Diela v Mieste odovzdania, a to na základe zápisnice o odovzdaní a prevzatí Diela oboma Zmluvnými stranami (ďalej len ako „**Zápisnica**“). Zápisnica bude vyhotovená Poskytovateľom v dvoch rovnopisoch, po jednom pre každú Zmluvnú stranu. O sprístupnení Diela do skúšobnej prevádzky bude spísaná osobitná zápisnica, na náležitosti ktorej sa primerane aplikujú ustanovenia bodu 11 tohto článku Zmluvy a v ktorej bude uvedený deň sprístupnenia Diela.
11. Dohodnuté minimálne náležitosti Zápisnice na účely Zmluvy sú:
12. označenie Zmluvných strán;

(ii) číslo Zmluvy;

(iii) identifikácia odovzdávaného Diela, vrátane záznamu o vykonanom Školení a skúšobnej prevádzke;

(iv) Cena za Dielo a Cena za Školenie;

(v) vyhlásenie Objednávateľa, či Dielo preberá alebo nepreberá;

(vi) čitateľné mená a priezviská, označenie funkcie/pracovného zaradenia osôb odovzdávajúcich, resp. preberajúcich Dielo za obe Zmluvné strany, podpisy týchto osôb;

(vii) dátum a miesto vyhotovenia Zápisnice;

(viii) vady Diela, vrátane vád zistených počas skúšobnej prevádzky, ktoré sú zjavné už pri preberaní Diela, bez ohľadu na existenciu ktorých sa však Objednávateľ rozhodol Dielo prebrať a ktoré môže neskôr reklamovať po prebratí Diela v záručnej dobe;

(ix) akékoľvek vyjadrenia Poskytovateľa k vytknutým vadám Diela podľa bodu (viii) vyššie.

**Článok IV.**

**Cena**

1. Cena za **Dielo** (vrátane licencií pre neobmedzený počet používateľov) je dohodnutá na:

Celková cena bez DPH **XXXXXXX Eur**

DPH 23 % XXXXXXXX Eur

Celková cena s DPH **XXXXXXXX Eur**

(slovom xxxxxxxxxxxxxxxxxxxxxxxxxxxxxx Eur) (ďalej len ako „**Cena za Dielo**“).

1. Cena za **Školenie** je dohodnutá na:

Celková cena bez DPH **XXXXXXX** Eur

DPH 23 % XXXXXXXX Eur

Celková cena s DPH **XXXXXXXX Eur**

(slovom xxxxxxxxxxxxxxxxxxxxxxxxxxxxxx Eur) (ďalej len ako „**Cena za Školenie**“).

1. Cena za poskytnutie služby **Prevádzka** je dohodnutá na:

Suma bez DPH/mesačný paušál **XXXXXXX** Eur

Celková cena bez DPH XXXXXXXX Eur

DPH 23 % XXXXXXXX Eur

Celková cena s DPH **XXXXXXXX Eur**

(slovom xxxxxxxxxxxxxxxxxxxxxxxxxxxx Eur) (ďalej len ako „**Cena za Prevádzku**“).

1. Cena za poskytnutie služby **Podpora** je dohodnutá na:

**Paušálna cena za poskytnutie služby Podpora**

Suma bez DPH/mesačný paušál **XXXXXXX** Eur

Celková cena bez DPH XXXXXXXX Eur

DPH 23 % XXXXXXXX Eur

Celková cena s DPH **XXXXXXXX Eur**

(slovom xxxxxxxxxxxxxxxxxxxxxxxxxxxx Eur) (ďalej len ako „**Paušálna** **cena za poskytnutie služby Podpora**“).

**Cena za poskytnutie služby Podpora nad rámec mesačného paušálu**

Cena bez DPH/1 človekohodina XXXXXXXX Eur

Celková maximálna cena bez DPH

(zodpovedajúca 864 človekohodinám) XXXXXXXX Eur

DPH 23% XXXXXXXX Eur

Celková cena s DPH **XXXXXXXX Eur**

**Celková maximálna cena s DPH za službu Podpora (spolu Paušálna cena za poskytnutie služby Podpora a cena za poskytnutie služby Podpora nad rámec mesačného paušálu)**

Celková cena s DPH **XXXXXXXX Eur**

(slovom xxxxxxxxxxxxxxxxxxxxxxxxxxxx Eur) (ďalej len ako „**Cena Podpory**“).

5. Cena za poskytnutie služby **Poradenstvo a rozvoj** jena obdobie trvania zmluvného vzťahu dohodnutá na:

Cena bez DPH/1 človekohodina XXXXXXXX Eur

Celková maximálna cena bez DPH

(zodpovedajúca 300 človekohodinám) XXXXXXXX Eur

DPH 23% XXXXXXXX Eur

Celková cena s DPH **XXXXXXXX Eur**

(slovom xxxxxxxxxxxxxxxxxxxxxxxxxxxxxxxxxxxxxxx Eur) (ďalej len ako „**Cena za Poradenstvo a rozvoj**“).

1. Cena za poskytnutie služby **Exit služby** je na obdobie trvania zmluvného vzťahu dohodnutá na:

Cena bez DPH/1 človekohodina XXXXXXXX Eur

Celková maximálna cena bez DPH

(zodpovedajúca 100 človekohodinám) XXXXXXXX Eur

DPH 23% XXXXXXXX Eur

Celková cena s DPH **XXXXXXXX Eur** spolu

(slovom xxxxxxxxxxxxxxxxxxxxxxxxxxxxxxxxxxxxxxx Eur) (ďalej len ako „**Cena za Exit služby**“).

1. **Cena za** **Prevádzku** pokrýva všetky a akékoľvek náklady Poskytovateľa v rámci poskytovania služby Prevádzka v danom mesiaci, a to bez ohľadu na množstvo prác, ktoré bude potrebné v danom mesiaci vykonať v rámci prevádzky a údržby vládneho cloudového úložiska. Pre zamedzenie pochybností, Poskytovateľ nemá právo požadovať zvýšenie mesačného paušálu, resp. akékoľvek náklady nad mesačný paušál v prípade zvýšenej potreby práce v danom mesiaci poskytovania služby Prevádzka.
2. **Cena** **Podpory** zahŕňavšetky a akékoľvek interné a externé náklady alebo výdavkyPoskytovateľa nasplnenie zmluvných záväzkov v rámci poskytovania služby Podpora a udelenie licencie v zmysle tejto Zmluvy. Pre zamedzenie pochybností Poskytovateľ nie je oprávnený vyúčtovať prípadné zvýšené náklady nad rámec Ceny Podpory.
3. **Paušálna cena** **za poskytnutie služby** **Podpora** zahŕňa plnenie Poskytovateľa v rozsahu maximálne 40 človekohodín mesačne. Ak Poskytovateľ v danom mesiaci poskytne Objednávateľovi službu Podpora v nižšom rozsahu než 40 človekohodín, budú nevyčerpané človekohodiny pripočítané k počtu hodín, ktoré sú zahrnuté v Paušálnej cene za poskytnutie služby Podpora v ďalšom období (počet človekohodín určený ako 40 človekohodín mesačne + nevyčerpaný počet človekohodín prenesený z predchádzajúcich období ďalej len ako „**mesačný paušál**“). Pokiaľplnenie Poskytovateľa v rámci služby Podpora na základe požiadaviek Objednávateľa prekročí v danom mesiaci mesačný paušál, bude cena služby Podpora nad rámec paušálu v príslušnom mesiaci stanovená na základe reálnych výkonov Poskytovateľa evidovaných v Helpdesku v danom mesiaci. Podkladom pre výpočet časti Ceny Podpory za plnenie presahujúce mesačný paušálbude jednotková sadzba, ktorá je uvedená v bode 4 tohto článku Zmluvy a v prílohe č. 2 tejto Zmluvy. Počet človekohodín potrebný na poskytnutie služby Podpora presahujúci mesačný paušál musí byť vopred odsúhlasený Objednávateľom. Celková Cena Podpory bude stanovená súčtom Paušálnej ceny za poskytnutie služby Podpora a násobku jednotkovej sadzby a počtu človekohodín, odpracovaných nad rámec mesačného paušálu.
4. Zmluvné strany sa zároveň dohodli, že prípadné rozšírenie Diela na základe poskytovania služby Poradenstvo a rozvoj nemá dopad na dohodnutú výšku Ceny Podpory a na Cenu za Prevádzku.
5. Zmluvné strany sa dohodli, že v prípade, ak Poskytovateľ dodá softvérové licencie tvoriace Dielo pre konkrétny počet užívateľov, nemá prípadné dodanie ďalších licencií na základe požiadavky Objednávateľa dopad na dohodnutú výšku Ceny za Dielo.
6. **Celková cena za plnenie predmetu Zmluvy** v zmysle článku II tejto Zmluvy (cena za Dielo a služby špecifikovaná v bodoch 1. až 6. tohto článku Zmluvy) **je maximálne XXXXXXXX Eur bez DPH, XXXXXXX Eur s DPH (slovom xxxxxxxxxxxxxxxxxxxxxxxxxxxxxxxxxxxxxxxxx Eur),** a to na obdobie trvania zmluvného vzťahu 36 mesiacov (ďalej len ako „**Celková cena za plnenie predmetu Zmluvy**“).
7. Za účelom predídenia akýchkoľvek pochybností, bez ohľadu na dohodu Zmluvných strán o výške Celkovej ceny za plnenie predmetu zmluvy uvedenej v Zmluve, vrátane jej príloh, ak sa počas trvania Zmluvy zmení zákonom ustanovená sadzba DPH, Celková cena za plnenie predmetu zmluvy sa určí tak, že k príslušnej časti Celkovej časti ceny za plnenie predmetu Zmluvy bez DPH sa priráta taká sadzba DPH, ktorá bude určená aplikovateľnými právnymi predpismi v čase vzniku daňovej povinnosti Poskytovateľa a príslušná časť Celkovej ceny za plnenie predmetu Zmluvy sa o takto zmenenú sadzbu DPH zníži alebo zvýši; o zmene Celkovej ceny za plnenie predmetu Zmluvy vyvolanej zmenou zákonom ustanovenej sadzby DPH nie je medzi Zmluvnými stranami potrebné uzatvárať dodatok.
8. Ak je v prílohe č. 2 uvedená sadzba DPH, alebo údaj o Celkovej cene za plnenie predmetu Zmluvy alebo jej časti s DPH, bude sa za Celkovú cenu za plnenie predmetu Zmluvy alebo jej časť s DPH považovať Celková cena za plnenie predmetu Zmluvy alebo jej príslušná časť bez DPH zvýšená o sadzbu DPH uvedenú v bode 13 tohto článku Zmluvy; za týmto účelom nie je potrebné uskutočniť zmenu prílohy č. 2.

**Článok V.**

**Platobné podmienky**

1. Cena za Dielo a Cena za Školenia je splatná po riadnom vykonaní Diela na základe faktúry vystavenej Zhotoviteľom. Prílohou faktúry bude Zápisnica.
2. **Riadnym vykonaním Diela** sa rozumie kumulatívne splnenie nasledovných podmienok: vykonanie skúšobnej prevádzky a Školenia a odovzdanie Diela podľa tejto Zmluvy včas, t. j. v Čase odovzdania Diela a v Mieste odovzdania Diela, bez vád.
3. Mesačný paušál Ceny za Prevádzku je splatný vždy mesačne formou faktúry vystavenej Poskytovateľom s uvedením príslušného mesiaca, vystavenej po uplynutí kalendárneho mesiaca, v ktorom bola služba Prevádzka poskytnutá.
4. Mesačný paušál Ceny Podpory je splatný vždy mesačne formou faktúry vystavenej Poskytovateľom s uvedením príslušného mesiaca, vystavenej po uplynutí kalendárneho mesiaca, v ktorom bola služba Podpora poskytnutá.
5. Časť Ceny Podpory za služby poskytnuté nad rámec mesačného paušálu bude fakturovaná spoločne s  mesačným paušálom Ceny podpory, a to vo výške vykázaných a akceptovaných hodín v sadzbe podľa čl. IV bodu 4 Zmluvy a prílohy č. 2 Zmluvy.
6. Prílohou faktúry na zaplatenie príslušnej časti Ceny Podpory bude aj výkaz:

* o vykonaných službách Podpory obsahujúci parametre poskytnutých služieb a
* o vykonaných službách podpory aplikačného programového vybavenia evidovaných v centrálnom Helpdesku uzatvorených v danom mesiaci.

Faktúra na zaplatenie príslušnej časti Ceny Podpory v rozsahu prevyšujúcom mesačný paušál musí okrem vyššie uvedených príloh obsahovať aj požiadavku na zmenu vo forme objednávky (zaevidovaná položka v Helpdesku), ktorou Objednávateľ požiadal o poskytnutie služby Podpora nad rámec mesačného paušálu.

1. Príslušná časť Ceny za Poradenstvo a rozvoj prislúchajúca na jednotlivý mesiac je splatná vždy mesačne formou faktúry vystavenej Poskytovateľom s uvedením príslušného mesiaca, vystavenej po uplynutí kalendárneho mesiaca, v ktorom bola služba Poradenstvo a rozvoj poskytnutá.
2. Príslušná časť Ceny za Exit služby prislúchajúca na jednotlivý mesiac je splatná vždy mesačne formou faktúry vystavenej Poskytovateľom s uvedením príslušného mesiaca, vystavenej po uplynutí kalendárneho mesiaca, v ktorom bola služba Exit služby poskytnutá.
3. Faktúrana úhradu príslušnej časti ceny za poskytnutie služby Poradenstvo a rozvoj a za poskytnutie služby Exit služby musí v prílohe obsahovať prehľad úkonov, ktoré Poskytovateľ zrealizoval v rámci poskytovania týchto služieb v jednotlivom mesiaci, vrátane počtu človekohodín potrebných na realizáciu každého úkonu.
4. Splatnosť vystavených faktúr je Zmluvnými stranami dohodnutá na 30 dní od dátumu ich doručenia Objednávateľovi. Faktúra musí spĺňať náležitosti uvedené v § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len ako „**Zákon o DPH**“).
5. Objednávateľ týmto v zmysle Zákona o DPH udeľuje Poskytovateľovi súhlas na to, aby mu za dodané Dielo a služby vystavoval faktúry v elektronickej forme vo formáte pdf. (ďalej len ako „**elektronická faktúra**“). Elektronická faktúra je v zmysle Zákona o DPH daňovým dokladom. Poskytovateľ sa zaväzuje elektronickú faktúru doručovať Objednávateľovi prostredníctvom elektronickej pošty, a to na emailovú adresu Objednávateľa: [faktury@bbsk.sk](mailto:faktury@bbsk.sk). Objednávateľ je povinný neodkladne informovať Poskytovateľa o akýchkoľvek zmenách, ktoré by mohli mať vplyv na doručovanie elektronických faktúr podľa tejto Zmluvy, najmä o zmene emailovej adresy. Objednávateľ vyhlasuje, že má výlučný prístup k emailovej adrese uvedenej v tomto bode Zmluvy. Poskytovateľ nezodpovedá za škody vzniknuté v dôsledku úniku údajov z poštovej schránky priradenej k emailovej adrese Objednávateľa alebo v dôsledku úniku údajov z internetovej aplikácie Objednávateľa. Poskytovateľ nezodpovedá za poškodenie údajov alebo neúplné údaje v prípade, že poškodenie alebo neúplnosť údajov boli spôsobené poruchou na komunikačnej trase pri doručovaní elektronickej faktúry prostredníctvom siete internet. Poskytovateľ nezodpovedá za škody vzniknuté z dôvodu nekvalitného pripojenia Objednávateľa do siete internet, z dôvodu porúch vzniknutých na komunikačnej trase k Objednávateľovi alebo v dôsledku akejkoľvek inej nemožnosti Objednávateľa nadviazať príslušné spojenie alebo prístup k internetu.
6. Každá faktúra je uhrádzaná bankovým prevodom na účet Poskytovateľa, uvedený v záhlaví tejto Zmluvy.
7. Za deň úhrady faktúry sa považuje deň odoslania platby na účet Poskytovateľa uvedený v záhlaví tejto Zmluvy.
8. Okrem údajov určených v zmysle právnych predpisov musí každá faktúra obsahovať nasledovné údaje: (i) číslo tejto Zmluvy pridelené Objednávateľom; (ii) označenie Zmluvných strán, (iii) popis plnenia v zmysle predmetu Zmluvy (iv) deň vystavenia faktúry; (v) lehotu splatnosti faktúry podľa Zmluvy; (vi) výšku fakturovanej časti ceny, (vii) označenie peňažného ústavu a číslo účtu Poskytovateľa; (viii) podpis osoby oprávnenej vystaviť faktúru za Poskytovateľa, a (ix) príslušné prílohy v súlade s touto Zmluvou (napr. Zápisnica v prípade faktúry vystavenej na úhradu Ceny za Dielo). V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/ alebo nebude obsahovať všetky uvedené náležitosti, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. V tomto prípade nová lehota splatnosti začne plynúť doručením opravenej faktúry.

**Článok VI.**

**Sankcie**

1. Ak je Poskytovateľ v omeškaní s riadnym vykonaním Diela, má Objednávateľ právo uplatniť si voči Poskytovateľovi zmluvnú pokutu vo výške 0,1 % z Ceny za Dielo za každý aj začatý deň omeškania.
2. Ak Poskytovateľ nesplní ktorúkoľvek jeho povinnosť alebo poruší akýkoľvek záväzok podľa čl. IX týkajúci sa subdodávateľov, má Objednávateľ právo uplatniť si voči Poskytovateľovi zmluvnú pokutu vo výške 5 % z Celkovej ceny za plnenie predmetu Zmluvy podľa čl. IV bod 12 tejto Zmluvy za každé jednotlivé zistenie, a to aj opakovane.
3. Ak Poskytovateľ nesplní povinnosť byť riadne zapísaný v registri partnerov verejného sektora po dobu trvania tejto Zmluvy podľa čl. X ods. 1 Zmluvy má Objednávateľ právo uplatniť si voči Poskytovateľovi zmluvnú pokutu vo výške Celkovej ceny za plnenie predmetu Zmluvy podľa čl. IV bod 12 tejto Zmluvy.
4. V prípade, ak Objednávateľovi vznikne právo odstúpiť od Zmluvy v zmysle § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „**Zákon o RPVS**“) a Objednávateľ toto právo nevyužije, má právo uplatniť si voči Poskytovateľovi zmluvnú pokutu vo výške 20 % z Celkovej ceny za plnenie predmetu Zmluvy podľa čl. IV bod 12 tejto Zmluvy.
5. Ak Poskytovateľ poruší akúkoľvek povinnosť podľa tejto Zmluvy, s výnimkou prípadov uvedených v bodoch 1 až 4 tohto článku Zmluvy, má Objednávateľ právo uplatniť si voči Poskytovateľovi zmluvnú pokutu vo výške 200,- EUR za každé jednotlivé porušenie, a to aj opakovane
6. Zmluvné strany výslovne vyhlasujú, že výšku zmluvných pokút podľa Zmluvy považujú za primeranú voči zabezpečovaným povinnostiam, pretože pri rokovaniach o dohode o výške zmluvných pokút osobitne prihliadali na hodnotu a význam týmito zmluvnými pokutami zabezpečovaných povinností.
7. Zmluvné pokuty dohodnuté v zmysle tejto Zmluvy nepredstavujú paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Zmluvná pokuta podľa tejto Zmluvy nie je započítateľná voči nároku Objednávateľa na náhradu škody, t. j. Objednávateľ je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty.
8. Zmluvné pokuty podľa Zmluvy budú uplatnené formou penalizačnej faktúry, výzvy, alebo iného dokladu vyhotoveného Objednávateľom a budú splatné v lehote 14 (štrnásť) dní odo dňa vystavenia takéhoto dokladu.
9. Uplatnenie, resp. úhrada zmluvnej pokuty nemá vplyv na oprávnenie Objednávateľa uplatňovať voči Poskytovateľovi prípadné úroky z omeškania a nezbavuje Poskytovateľa povinnosti plniť záväzky podľa Zmluvy riadne a včas.

**Článok VII.**

**Práva a povinnosti Zmluvných strán**

1. Poskytovateľ sa zaväzuje pri plnení predmetu tejto Zmluvy postupovať s potrebnou odbornou starostlivosťou, hospodárne a v súlade so záujmami Objednávateľa, ktoré pozná alebo by s prihliadnutím na všetky okolnosti mal poznať.
2. Poskytovateľ sa zaväzuje bez zbytočného odkladu informovať Objednávateľa o nových skutočnostiach, ktoré vyšli najavo v súvislosti s poskytovaním služieb, najmä o prípadných zistených vadách a nedostatkoch Diela, pričom súčasne je povinný navrhovať opatrenia potrebné pre ich odstránenie v súlade s touto Zmluvou.
3. Poskytovateľ sa zaväzuje začať s vykonávaním Diela najneskôr do 5 (piatich) dní po nadobudnutí účinnosti tejto Zmluvy a Dielo sa zaväzuje odovzdať v Mieste odovzdania v Čase odovzdania Diela v súlade s článkom III. Zmluvy a harmonogramom, ktorý tvorí prílohu č. 3 tejto Zmluvy.
4. V rámci poskytovania služby Podpora sa Poskytovateľ zaväzuje vykonať servisný zásah podľa kategórie incidentu, v reakčných časoch a časoch na odstránenie podľa špecifikácií uvedených v prílohe č. 1 tejto Zmluvy.
5. Podporu je Poskytovateľ povinný zdokumentovať v správe o poskytnutej Podpore vo forme zápisu potvrdeného Objednávateľom, prípadne si dať poskytnutie Podpory v inej forme písomne potvrdiť Objednávateľom.
6. Ak Poskytovateľ na vykonanie Diela použije (napr. spracuje alebo spojí) Softvér 3. strany (vrátane prípadu, ak poskytovateľom licencie k Softvéru 3. strany je Poskytovateľ), Poskytovateľ je povinný udeliť Objednávateľovi oprávnenie používať takýto Softvér 3. strany v súlade s osobitnými licenčnými podmienkami k takémuto softvéru najmenej v rozsahu potrebnom na zabezpečenie plynulej, bezpečnej a spoľahlivej prevádzky Diela, spravidla formou postúpenia licencie. Poskytovateľ je povinný zabezpečiť, aby oprávnenia Objednávateľa udelené Poskytovateľom podľa predchádzajúcej vety boli dostatočné a platné a účinné počas celej doby trvania Zmluvy, vrátane celej doby trvania záruky na Dielo dohodnutej v Zmluve a počas celej doby poskytovania Služieb tak, aby bola Objednávateľovi garantovaná plynulá, bezpečná a spoľahlivá prevádzka RIS. Softvérom 3. strany sa pre účel tejto zmluvy rozumie softvérový produkt/softvérové riešenie, ktoré spĺňa znaky Preexistentného obchodne dostupného softvéru, Preexistentného obchodne nedostupného softvéru alebo Preexistentného open source softvéru.
7. Poskytovateľ sa zaväzuje dodať Dielo spolu s dodaním zdrojových kódov a/alebo riešenia na báze open source produktov, aby Objednávateľ po ukončení tejto Zmluvy mohol uzavrieť novú zmluvu o podpore a nevznikol tzv. „vendor locking“ v prípade zmeny poskytovateľa Služieb. Použitie proprietárnych systémov (Preexistentné obchodne dostupné softvéry, Preexistentné obchodne nedostupné softvéry) je možné len v prípade, ak sa jedná o štandardne dostupné produkty, pričom musia byť popísané všetky rozhrania a väzby na ostatné komponenty, ktorými je v rámci systému implementovaný.
8. Poskytovateľ je povinný obstarať si veci a informácie potrebné na vykonanie Diela. Akékoľvek náklady vynaložené na vykonanie Diela zo strany Poskytovateľa, sú už zahrnuté v Cene za Dielo.
9. Poskytovateľ je pri plnení tejto Zmluvy povinný postupovať v súlade s aplikovateľnými všeobecne záväznými predpismi účinnými na území Slovenskej republiky, technickými normami ako aj príslušnými technickými predpismi/podmienkami a štandardmi súvisiacimi s predmetom Diela, účinnými v čase vykonávania Diela, najmä, nie však výlučne, v súlade so zákonom č. 95/2019 Z.z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej ako „**Zákon o ITVS**“), vyhláškou Úradu podpredsedu vlády SR pre investície a informatizácií č. 78/2020 Z.z. o štandardoch pre informačné technológie verejnej správy v znení neskorších predpisov (ďalej ako „**Vyhláška o štandardoch**“), Vyhláškou o bezpečnostných opatreniach ITVS, Zákonom o KB, Vyhláškou NBÚ, a to tak, aby takúto požiadavku na súlad s predpismi a štandardami v celom rozsahu spĺňalo aj vykonané Dielo ku dňu jeho dodania. Dielo musí zohľadňovať akékoľvek a všetky normatívne požiadavky na jeho predmet, a to aj v prípade, ak niektorú z normatívnych požiadaviek táto Zmluva výslovne neuvádza.
10. Poskytovateľ je povinný:
    1. chrániť a presadzovať práva a oprávnené záujmy Objednávateľa.
    2. riadiť sa pokynmi Objednávateľa. Poskytovateľ nie je viazaný pokynmi Objednávateľa iba v prípade, ak by takéto pokyny Objednávateľa odporovali zákazom uloženým všeobecne záväznými právnymi predpismi.
11. Objednávateľ je povinný :
    1. účinne spolupracovať s Poskytovateľom, poskytnúť Poskytovateľovi potrebnú súčinnosť k plneniu predmetu tejto Zmluvy, a to najmä pri príprave dát potrebných na vykonanie Diela a poskytnutie služieb,
    2. oznámiť Poskytovateľovi riadne a včas informácie nutné k vykonaniu Diela.
12. Poskytovateľ plne zodpovedá za škody spôsobené Objednávateľovi alebo tretej strane porušením svojich zákonných alebo zmluvných povinností alebo svojou činnosťou pri plnení Zmluvy. Žiadna prípadná výhrada, rezervácia, informácia, oznámenie alebo poznámka Poskytovateľa (disclaimer) v Diele alebo v akejkoľvek dokumentácii s Dielom alebo Službami súvisiacej alebo akákoľvek iná obdobná komunikácia zo strany Poskytovateľa pred alebo počas realizácie Zmluvy, a to aj pri poskytovaní Služieb, o tom, že niektorú z jeho zákonných alebo zmluvných povinností nevykoná, nevykonáva, nevykonal alebo ju inak zanedbá, zanedbáva či zanedbal, nezbavuje Poskytovateľa zodpovednosti podľa tejto Zmluvy, ani žiadnej jeho zákonnej alebo zmluvnej povinnosti alebo záväzku, a to bez ohľadu na to, či sa voči tomu akoukoľvek formou pri alebo po prijatí takéhoto oznámenia Objednávateľ ohradí alebo neohradí.
13. Poskytovateľ podpisom tejto Zmluvy vyhlasuje, že pri plnení tejto Zmluvy bude dodržiavať ustanovenia zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v platnom znení. Poskytovateľ je povinný predmet tejto Zmluvy vykonávať prostredníctvom legálne zamestnaných osôb.
14. Poskytovateľ sa ďalej zaväzuje:
    1. umožniť oprávnenej osobe Objednávateľa kontrolu vykonávania Diela,
    2. včas informovať Objednávateľa o všetkých vadách a nedostatkoch technického a právneho charakteru, ktoré by mohli ohroziť plnenie jeho povinností vyplývajúcich z tejto Zmluvy,
    3. vrátiť po dokončení Diela bez zbytočného odkladu Objednávateľovi podklady a veci, ktoré mu boli odovzdané za účelom vykonania Diela, pokiaľ sa Zmluvné strany písomne nedohodli, že si ich má ponechať Poskytovateľ,
    4. v prípade zmeny v kontaktných, resp. oprávnených osobách nahradiť tieto osoby osobami s rovnakou minimálnou odbornou spôsobilosťou, aká bola požadovaná pre osoby na týchto pozíciách.
15. Poskytovateľ berie na vedomie, že Zmluva a informácie a plnenia získané na jej základe, prípadne akékoľvek ďalšie súvisiace informácie, môžu podliehať aplikovateľným ustanoveniam Zákona o slobode informácií, a preto tieto môžu podliehať povinnosti Objednávateľa zverejniť ich alebo poskytnúť v súlade s týmto právnym predpisom; Poskytovateľ berie na vedomie a vopred súhlasí, že Objednávateľ takéto informácie zverejní a/alebo sprístupní v rozsahu povinností a spôsobom vyplývajúcom zo zákona. Na túto skutočnosť Poskytovateľ zmluvne alebo iným vhodným spôsobom upozorní všetky osoby, na základe dodávok od ktorých, alebo na základe spolupráce s ktorými, bude Poskytovateľ Dielo vykonávať.
16. Zmluvné strany sa týmto zaväzujú, že budú dodržiavať povinnosti uložené Zmluvným stranám na základe nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len ako „**nariadenie GDPR**“). Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Bez zbytočného odkladu po účinnosti zmluvy Zmluvné strany uzatvoria dohodu o podmienkach spracovania osobných údajov.
17. Poskytovateľ je povinný v oblasti bezpečnosti postupovať v súlade s medzinárodnou normou ISO 27001 (Riadenie informačnej bezpečnosti), zákonom č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej ako „**Zákon o KB**“), vyhláškou Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení v znení neskorších predpisov (ďalej ako „**Vyhláška NBÚ**“), vyhláškou Úradu podpredsedu vlády SR pre investície a informatizáciu č. 179/2020 Z.z. ktorou sa ustanovuje spôsob kategorizácie a obsah bezpečnostných opatrení informačných technológií verejnej správy v znení neskorších predpisov (ďalej ako „**Vyhláška o bezpečnostných opatreniach ITVS**“) a  internými normatívnymi aktami Objednávateľa: Poriadok č. 005/2020/ODDSR Bezpečnostná politika kybernetickej bezpečnosti Banskobystrického samosprávneho kraja, Smernica č. 002/2020/ODDSR Politika informačnej bezpečnosti Úradu Banskobystrického samosprávneho kraja, Smernica č. 006/2022/ODDSR Riadenie zmien informačných systémov na Úrade Banskobystrického samosprávneho kraja, Smernica č. 007/2022/ODDSR Riadenie tretích strán v podmienkach Banskobystrického samosprávneho kraja, Smernica č. 008/2022/ODDSR Bezpečnostné opatrenia pre tretie strany v prostredí informačných systémov a sieti na Úrade Banskobystrického samosprávneho kraja, Smernica č. 009/2022/ODDSR Požiadavky na bezpečný vývoj aplikácii a informačných systémov pre tretie strany v prostredí Banskobystrického samosprávneho kraja a Smernica č. 013/2019/ODDSR Zálohovanie a archivácia dát na Úrade Banskobystrického samosprávneho kraja (spolu ďalej ako „**Interné predpisy KB“),** pričom podpisom Zmluvy potvrdzuje, že sa s obsahom týchto normatívnych aktov oboznámil.
18. Poskytovateľ je pri plnení povinností podľa Zmluvy počas celej doby trvania Zmluvy povinný:

(a) prijať a dodržiavať bezpečnostné opatrenia a notifikačné povinnosti na úseku kybernetickej bezpečnosti, podľa Zákona o KB a Vyhlášky NBÚ.

(b) dodržiavať a riadiť sa Internými predpismi KB, ktoré upravujú bezpečnostné opatrenia a notifikačné povinnosti na úseku kybernetickej bezpečnosti.

(c) v prípade, ak Zmluvu plní aj subdodávateľsky, je povinný všetkým svojim subdodávateľom preukázateľne písomne uložiť rovnaké povinnosti týkajúce sa aplikácie bezpečnostných opatrení a hlásenia kybernetických bezpečnostných incidentov ako ukladá Zmluva Poskytovateľovi.

19. Poskytovateľ je povinný v rámci prevencie kybernetických bezpečnostných incidentov (ďalej ako „**KBI**“) ktoré by mohli mať potenciálny nepriaznivý vplyv na kybernetickú bezpečnosť sietí a informačných systémov Objednávateľa:

(a) zabezpečiť vlastnú kybernetickú bezpečnosť tak, aby prostredníctvom Poskytovateľa nebolo možné zasiahnuť siete a informačné systémy Objednávateľa;

(b) sledovať výstrahy a varovania a ďalšie informácie slúžiace na minimalizovanie, odvrátenie alebo nápravu následkov KBI všeobecne;

(c) sledovať hrozby, ktoré by mohli mať potenciálny nepriaznivý vplyv na základnú službu Objednávateľa;

(d) predchádzať vzniku KBI;

(e) systematicky získavať (monitorovať a detegovať), sústreďovať (evidovať), analyzovať a vyhodnocovať informácie o KBI;

(f) prijímať od Objednávateľa varovania pred KBI a vykonávať preventívne opatrenia potrebné na odvrátenie hrozieb, ktoré by mohli mať potenciálny nepriaznivý vplyv na základnú službu Objednávateľa,

(g) zasielať Objednávateľovi včasné varovania pred KBI, o ktorých sa dozvie z vlastnej činnosti,

(h) spolupracovať s Objednávateľom pri zabezpečovaní kybernetickej bezpečnosti sietí a informačných systémov Objednávateľa.

20. Poskytovateľ je povinný stanoviť postupy plnenia svojich povinností v bezpečnostnej dokumentácii, ktorá musí byť aktuálna a musí zodpovedať aktuálnemu stavu; bezpečnostnú dokumentáciu je na požiadanie povinný predložiť Objednávateľovi na nahliadnutie a zhotovenie kópií.

21. Poskytovateľ je povinný prijať a dodržiavať všeobecné bezpečnostné opatrenia podľa STN 150/IEC 27001:2022 (Informačné technológie. Bezpečnostné metódy. Pravidlá dobrej praxe riadenia informačnej bezpečnosti.)/STN EN ISO/IEC 27001:2023 v rozsahu špecifikovanom Interných predpisoch KB, ktoré upravujú bezpečnostné opatrenia a notifikačné povinnosti na úseku kybernetickej bezpečnosti.

22. Poskytovateľ je povinný prijať a dodržiavať bezpečnostné opatrenia v oblastiach podľa § 20 ods. 3 písm. e) f), h), j) a k) Zákona o KB v rozsahu podľa § 8, 10, 12, 14 a 15 Vyhlášky NBÚ a v rozsahu špecifikovanom v Interných predpisoch KB, ktoré upravujú bezpečnostné opatrenia a notifikačné povinnosti na úseku kybernetickej bezpečnosti.

Hlásenie kybernetických incidentov

23. Poskytovateľ je povinný bezodkladne hlásiť a informovať Objednávateľa o každom podozrení na KBI a o všetkých skutočnostiach majúcich vplyv na zabezpečovanie kybernetickej bezpečnosti. Hlásenie o KBI musí obsahovať najmä informácie:

(i) osoba nahlasovateľa KBI v rozsahu jej identifikačných údajov a kontaktných údajov,

(ii) popis KBI, a to:

* + 1. časové údaje priebehu KBI;
    2. opis priebehu KBI;
    3. rozsah vzniknutých škôd z dôvodu KBI;

(iii) o službe zasiahnutej KBI, a to konkrétny popis všetkých zasiahnutých aktív a vplyv KBI na poskytovanú službu,

(iv) o riešení KBI, a to stav riešenia KBI, vykonané nápravné opatrenia a popis následkov KBI.

24. Pri riešení KBI je Poskytovateľ povinný spolupracovať s Objednávateľom, Národným bezpečnostným úradom a na tento účel sa zaväzuje poskytnúť im potrebnú súčinnosť a všetky získané informácie, ktoré by mohli byť dôležité pre riešenie KBI.

25. Poskytovateľ je povinný v čase KBI zabezpečiť dôkazy, ktoré budú slúžiť na objasnenie vzniku a riešenia KBI. Poskytovateľ je povinný oznámiť Objednávateľovi skutočnosti, že v súvislosti s KBI mohlo dôjsť k spáchaniu trestného činu.

26. Po vyriešení KBI je Poskytovateľ povinný predložiť Objednávateľovi návrh opatrení na zabránenie pokračovania, šírenia a opakovaného výskytu identického alebo podobného KBI.

27. Audit kybernetickej bezpečnosti

1. Objednávateľ je oprávnený vykonať u Poskytovateľa audit alebo kontrolu, zameranú na overenie plnenia povinností Poskytovateľa podľa bodu 17 až 26 tohto článku Zmluvy a efektívnosti ich plnenia, najmä na overenie technického, technologického a personálneho vybavenia Poskytovateľa na plnenie úloh na úseku kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u Poskytovateľa pre plnenie predmetu ustanovení bodu 17 až 26 tohto článku Zmluvy.
2. Objednávateľ môže audit u Poskytovateľa realizovať sám alebo prostredníctvom tretej osoby; v takom prípade práva a povinnosti Objednávateľa pri výkone auditu realizuje Objednávateľom poverená tretia osoba.
3. Objednávateľ informuje o termíne vykonania auditu alebo kontroly Poskytovateľa oznámením doručeným Poskytovateľovi aspoň 60 dní pred termínom začatia výkonu auditu alebo kontroly.
4. Poskytovateľ je povinný bez zbytočného odkladu termín auditu alebo kontroly potvrdiť alebo navrhnúť iný termín tak, aby sa audit alebo kontrola uskutočnili najneskôr do 15 dní odo dňa zaslania oznámenia podľa písm. c) tohto bodu. Pokiaľ Poskytovateľ termín auditu alebo kontroly nepotvrdí, má sa za to, že s termínom súhlasí.
5. Poskytovateľ je povinný pri audite spolupracovať s Objednávateľom a sprístupniť mu svoje priestory, dokumentáciu a technické a technologické vybavenie, ktoré súvisia s plnením úloh na úseku kybernetickej bezpečnosti podľa Zmluvy.
6. Prípadné nedostatky zistené auditom alebo kontrolou je Poskytovateľ povinný odstrániť bez zbytočného odkladu, najneskôr však v lehote 60 dní odo dňa oboznámenia sa s výsledkom auditu alebo kontroly.
7. Náklady, ktoré preukázateľne v súvislosti s auditom alebo kontrolou vzniknú Poskytovateľovi a ktoré Poskytovateľ riadne predloží účtovným dokladom, znáša Objednávateľ. V prípade, ak v dôsledku auditu alebo kontroly dôjde k ohrozeniu alebo prerušeniu prevádzky Poskytovateľa, prípadne k inej škode, Objednávateľ znáša všetky náklady s tým spojené.
8. Objednávateľ je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe.

Práva duševného vlastníctva

1. V prípade, že Dielo alebo ktorákoľvek jeho časť spĺňa pojmové znaky diela podľa zákona č. 185/2015 Z. z. autorský zákon (ďalej len ako „**autorský zákon**“) a/alebo Poskytovateľ vytvorí v rámci plnenia Zmluvy pre Objednávateľa softvér alebo počítačový program chránený autorským právom (spolu ďalej ako „**Autorské dielo**“), sa Zmluvné strany dohodli, že nad rámec práv Objednávateľa podľa § 558 Obchodného zákonníka udeľuje Poskytovateľ v súlade s § 65 a nasl. autorského zákona, s účinnosťou odo Dňa odovzdania Diela, Objednávateľovi súhlas používať také Autorské dielo, a to ako licenciu, ktorá je nevýhradná, udelená na celú dobu trvania majetkových autorských práv k príslušnému Autorskému dielu a územne obmedzená na územie Slovenskej republiky, v neobmedzenom rozsahu (najmä na neobmedzený počet zariadení a užívateľov), na všetky spôsoby použitia predvídateľné v čase dodania Autorského diela, najmä podľa § 19 ods. 4 autorského zákona a **na akýkoľvek účel**, najmä, nie však výlučne, na (1) spracovanie Diela Objednávateľom alebo inou osobou, (2) vyhotovenie rozmnoženín Diela, (3) uvedenie Diela na verejnosti verejným vystavením originálu diela alebo jeho rozmnoženiny, (4) verejný prenos Diela v elektronickej a/alebo tlačenej podobe bez územného alebo vecného obmedzenia, (5) sprístupňovanie na verejnosti (zverejňovanie na internete), (6) zaradenie Diela do databázy chránenej autorským právom, ako aj na (7) spojenie Diela s iným dielom. Súčasťou udelenej licencie je aj súhlas Poskytovateľa s tým, že Objednávateľ môže udeliť sublicenciu akýmkoľvek tretím osobám, v rozsahu udelenej licencie alebo v užšom rozsahu, a to bez potreby ďalšieho osobitného súhlasu Poskytovateľa. Súčasťou udelenej licencie je aj súhlas Poskytovateľa s tým, že v prípade postúpenia tretím osobám v podobe úplného alebo čiastočného prevodu práv a povinností zo Zmluvy sa rozumie, že takýmto postúpením môže Objednávateľ postúpiť aj tu uvedené udelenie licencie, a to bez potreby ďalšieho osobitného súhlasu Poskytovateľa a bez potreby predchádzajúceho informovania Poskytovateľa. Ak Poskytovateľ Autorské dielo nevytvoril, ale vykonáva k nemu majetkové autorské práva, je povinný Objednávateľovi postúpiť práva výkonu majetkových práv k príslušnému Autorskému dielu (licenciu) minimálne v rozsahu podľa tohto bodu. Poskytovateľ sa zaväzuje v záujme splnenia vyššie uvedených záväzkov vysporiadať všetky právne vzťahy s tretími osobami, ktoré sa budú podieľať na zhotovení Diela tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, Poskytovateľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto článku Zmluvy platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté. Zmluvné strany sa zároveň dohodli, že odmena Poskytovateľa v zmysle tohto bodu tohto článku je zahrnutá v celom rozsahu v Cene za Dielo podľa tejto Zmluvy.
2. Zmluvné strany majú za nesporné, že dohoda o licenčnej zmluve podľa bodu 28 tohto článku Zmluvy spĺňa požiadavku na písomné vyhotovenie licenčnej zmluvy a jej zverejnenie a majú obsah takejto licenčnej zmluvy za dostatočne určitý. Ak by však bolo toto dojednanie medzi Zmluvnými stranami potrebné z akéhokoľvek dôvodu akejkoľvek tretej strane predložiť a/alebo potvrdiť v osobitnej forme, Poskytovateľ sa zaväzuje poskytnúť na tento účel Objednávateľovi na náklady Poskytovateľa všetku potrebnú súčinnosť, a to bezodkladne po tom, ako ho o to Objednávateľ požiada, vrátane podpísania osobitného písomného potvrdenia o uzavretí (vzniku) takejto licenčnej zmluvy. Záväzky Poskytovateľa podľa tohto bodu trvajú aj po zániku Zmluvy z akéhokoľvek dôvodu, ak na Objednávateľa prešla akákoľvek časť Diela.
3. Ak počas vykonávania Diela alebo na vykonanie Diela Poskytovateľ vytvorí databázu, ktorá vykazuje kvalitatívne alebo kvantitatívne podstatný vklad poskytovateľa do získania, overenia alebo predvedenia jej obsahu, Poskytovateľ touto Zmluvou prevádza k takejto databáze na Objednávateľa všetky osobitné práva zhotoviteľa databázy podľa § 135 autorského zákona.

**Článok VIII.**

**Záruka a zodpovednosť za vady**

* 1. Dielo má vady, ak nezodpovedá výsledku určenému Zmluve, účelu a/alebo hospodárskemu cieľu jeho obstarania, prípadne nemá vlastnosti (obsahové a/alebo formálne, vecné a/alebo právne) vymienené Zmluvou alebo stanovené všeobecne záväznými právnymi predpismi alebo ak sa zistí, že sa vykonávanie Diela uskutočnilo v rozpore s aplikovateľnými ustanoveniami Zmluvy.
  2. Poskytovateľ zodpovedá za vady, ktoré má Dielo v čase jeho odovzdania Objednávateľovi, a to aj vtedy, ak sa vada stane zjavnou až po dodaní Diela, najneskôr však, ak sa vada zistí v posledný deň záručnej doby.
  3. Zmluvné strany sa dohodli, že záručná doba trvá 12 mesiacov, a začína plynúť odo Dňa odovzdania Diela v súlade s touto Zmluvou. Záručná doba neplynie počas doby, počas ktorej Objednávateľ nemôže užívať Dielo pre jeho vady, za ktoré zodpovedá Poskytovateľ. Záručná doba začne opätovne plynúť až dňom nasledujúcim po dni písomného potvrdenia zo strany Objednávateľa o uspokojivom odstránení reklamovanej vady.
  4. Záruka sa počas plynutia záručnej doby vzťahuje na všetky vlastnosti Diela, najmä na jeho vecnú a obsahovú úplnosť a správnosť, použiteľnosť, zákonnosť priebehu a procesu vykonávania Diela a jeho súlad so Zmluvou, technickú a odbornú bezchybnosť.
  5. Poskytovateľ nezodpovedá za vady Diela, u ktorých preukáže, že ich vznik zavinil Objednávateľ.
  6. Objednávateľ zabezpečí okamžité nahlásenie vady Diela Poskytovateľovi jedným z nasledujúcich spôsobov:

1. prostredníctvom Helpdesku na adrese [xxxxxxxxxxxxxxxxxxxxx](https://helpdesk.yms.sk)  (prístup k službe Helpdesk zriadi Poskytovateľ bezprostredne po nadobudnutí účinnosti Zmluvy spolu s nadefinovaním oprávnených osôb zo strany Objednávateľa), alebo
2. e-mailom na adresu: [**xxxxxxxxxxxxxxxxxxxxx**](mailto:support_bbsk@yms.sk)**.**
   1. Ak Objednávateľ zistí, že má Dielo vady, má Objednávateľ vždy právo požadovať od Poskytovateľa na základe oznámenia vád (ďalej len ako „**Reklamácia**“), aby bez zbytočného odkladu, najneskôr však do 14 (štrnástich) pracovných dní odo dňa doručenia Reklamácie, oznámené vady Diela na svoje náklady odstránil alebo inak napravil a Poskytovateľ sa týmto zaväzuje vady oznámené v Reklamácii odstrániť alebo inak vhodne napraviť riadne a včas.
   2. Ak Poskytovateľ vady Diela napriek uplatnenej Reklamácii neodstráni spôsobom a/alebo v lehote podľa bodu 7 tohto článku Zmluvy, je Objednávateľ oprávnený vadu odstrániť treťou osobou na náklady Poskytovateľa. Poskytovateľ sa zaväzuje uhradiť Objednávateľovi náklady na postup podľa predchádzajúcej vety bezodkladne na prvú výzvu Objednávateľa. Výška nákladov Objednávateľa sa určí podľa preukázateľne vynaložených nákladov Objednávateľa, pričom na účely ich posúdenia nie je relevantné, aké by boli náklady Poskytovateľa, ak by splnil povinnosť podľa bodu 7 a vady odstránil alebo iným vhodným spôsobom napravil sám. Postup podľa tohto bodu nezbavuje Poskytovateľa zodpovednosti za škodu a povinnosti uhradiť zmluvnú pokutu.

**Článok IX.**

**Využitie subdodávateľov**

1. Časť predmetu plnenia Zmluvy Poskytovateľ môže zabezpečiť prostredníctvom subdodávateľov, ak sú uvedení v zozname subdodávateľov, ktorý tvorí **prílohu č. 4** Zmluvy. Zoznam subdodávateľov musí obsahovať uvedenie identifikačných údajov subdodávateľov, predmetu a podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Každý subdodávateľ musí mať oprávnenie na príslušné plnenie predmetu zákazky podľa § 32 ods. 1 písm. e) ZVO a musí byť zapísaný v registri partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o subdodávateľovi.
2. Poskytovateľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa (zmena zahŕňa nahradenie niektorého zo subdodávateľov alebo zvýšenie ich počtu), a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je Poskytovateľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň nový subdodávateľ musí spĺňať podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov. Zmluvné strany sa dohodli, že zmena v osobe subdodávateľa nevyžaduje uzatvorenie dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia zmluvy, odmietnutie sa Poskytovateľ zaväzuje bez výhrad rešpektovať.
4. Povinnosti uvedené v ods. 1 až 3 tohto článku Zmluvy nie je Poskytovateľ povinný plniť v prípade subdodávateľov, ktorí mu dodávajú tovary.
5. Poskytovateľ je oprávnený plniť predmet tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Poskytovateľ ako za plnenie vlastné. Poskytovateľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Poskytovateľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len ako „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Poskytovateľ povinný zabezpečiť nahradenie Experta inou osobou spĺňajúcou podmienku účasti pred daného Experta tak, ako bola stanovená vo verejnom obstarávaní, o čom bezodkladne písomne upovedomí Objednávateľa aj s preukázaním splnenia predmetnej podmienky účasti (kvalifikácie). Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Poskytovateľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Poskytovateľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.

**Článok X.**

**Register partnerov verejného sektora**

1. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo Zákona o RPVS. Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie Objednávateľa predložiť všetky zmluvy so svojimi subdodávateľmi.
2. V prípade, že nie je splnená povinnosť podľa § 11 ods. 2 Zákona o RPVS alebo ak je Poskytovateľ v omeškaní so splnením povinnosti podľa § 10 ods. 2 tretej vety Zákona o RPVS , nie je Objednávateľ v omeškaní, ak z tohto dôvodu neplní, čo mu ukladá táto Zmluva.

**Čl. XI.**

**Trvanie a zánik Zmluvy**

1. Zmluva sa uzatvára na dobu určitú, a to na obdobie odo dňa nadobudnutia účinnosti tejto Zmluvy do uplynutia 36 mesiacov odo Dňa odovzdania Diela.
2. Táto Zmluva zanikne uplynutím doby, na ktorú bola uzavretá. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy niektorou Zmluvnou stranou.
3. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
4. Objednávateľ môže odstúpiť od Zmluvy v prípade, ak je Poskytovateľ v omeškaní s vykonaním Diela o viac než 30 (tridsať) dní. Takéto omeškanie sa považuje za podstatné porušenie Zmluvy a zakladá Objednávateľovi právo na odstúpenie od Zmluvy bez nutnosti poskytnúť Poskytovateľovi dodatočnú lehotu na plnenie.
5. Objednávateľ môže odstúpiť od Zmluvy tiež v prípade, ak Poskytovateľ poruší záväzok vybaviť Reklamáciu v zmysle tejto Zmluvy riadne a včas. Porušenie tohto záväzku sa považuje za podstatné porušenie Zmluvy a zakladá Objednávateľovi právo na odstúpenie od Zmluvy bez nutnosti poskytnúť Poskytovateľovi dodatočnú lehotu na plnenie.
6. Objednávateľ môže odstúpiť od Zmluvy tiež v prípade, ak Poskytovateľ poruší akúkoľvek povinnosť/záväzok dohodnutý v čl. IX a/alebo X. Porušenie týchto povinností/záväzkov sa považuje za podstatné porušenie Zmluvy a zakladá Objednávateľovi právo na odstúpenie od Zmluvy bez nutnosti poskytnúť Poskytovateľovi dodatočnú lehotu na plnenie.
7. Objednávateľ môže od Zmluvy odstúpiť bez nutnosti poskytnúť Poskytovateľ dodatočnú lehotu na plnenie aj v prípade, ak (1) súd právoplatne uzná ktoréhokoľvek z členov štatutárneho alebo dozorného orgánu Poskytovateľa alebo zo zamestnancov Poskytovateľa za vinných z trestného činu bezprostredne súvisiaceho s uzatvorením a/alebo plnením Zmluvy alebo ak (2) bude voči osobe Poskytovateľa začaté trestné stíhanie z titulu trestnej zodpovednosti právnických osôb z akéhokoľvek dôvodu.
8. Objednávateľ môže od Zmluvy odstúpiť bez nutnosti poskytnúť Poskytovateľovi dodatočnú lehotu na plnenie aj v prípade, ak Poskytovateľ stratí kvalifikáciu na vykonanie Diela alebo poskytnutie služieb podľa Zmluvy (stratou kvalifikácie sa rozumie najmä, nie však výlučne, prerušenie alebo strata príslušného podnikateľského oprávnenia Poskytovateľa alebo strata Experta bez jeho nahradenia Zmluvou predpísaným spôsobom).
9. Objednávateľ môže od Zmluvy odstúpiť bez nutnosti poskytnúť Poskytovateľovi dodatočnú lehotu na plnenie aj v prípade, ak dôjde (1) k zmene v osobe Poskytovateľa v dôsledku právneho nástupníctva (napríklad z titulu prevodu podniku alebo jeho časti na inú osobu, vkladu podniku alebo jeho časti do základného imania inej osoby, zlúčeniu, spojeniu alebo rozdeleniu Poskytovateľa) bez predchádzajúceho súhlasu Objednávateľa alebo (2) k zmene hospodárskeho statusu Poskytovateľa (napríklad jeho vstup do likvidácie, podanie návrhu na vyhlásenie konkurzu/vyhlásenie konkurzu na Poskytovateľa).
10. Objednávateľ môže odstúpiť od Zmluvy aj z dôvodu porušenia iných zmluvných alebo zákonných povinností Poskytovateľa, než sú vyhradené v bode 4 až 9 tohto článku Zmluvy (napr. opakované nesplnenie požiadaviek na Dielo, nedodržiavanie pokynov, a pod.). Porušenie takýchto iných povinností sa považuje za nepodstatné porušenie Zmluvy a Objednávateľ má povinnosť poskytnúť Poskytovateľovi dodatočnú, aspoň 5-dňovú lehotu na nápravu, ktorá musí márne uplynúť skôr, než Objednávateľ uplatní právo na odstúpenie od Zmluvy.
11. Okrem prípadov podľa bodu 12 tohto článku Zmluvy môže Poskytovateľ od Zmluvy odstúpiť iba v prípade, ak Objednávateľ v rozpore so Zmluvou neuhradí Poskytovateľovi cenu za plnenie predmetu Zmluvy v čase a vo výške dohodnutej v tejto Zmluve, za predpokladu, že Poskytovateľ poskytne Objednávateľovi pred uplatnením odstúpenia od Zmluvy dodatočnú, aspoň 15-dňovú lehotu na plnenie, o čom ho písomne vopred upovedomí.
12. Ktorákoľvek zo Zmluvných strán môže od Zmluvy odstúpiť v prípade, ak druhá Zmluvná strana poruší zákaz podľa čl. XIII bodu 6 Zmluvy.
13. Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia od Zmluvy nastávajú odo dňa doručenia písomného oznámenia o odstúpení druhej Zmluvnej strane.
14. Ak Objednávateľ odstúpi od tejto Zmluvy z akýchkoľvek dôvodov, nemá Poskytovateľ nárok na úhradu žiadnej časti ceny inej, než mu už bola v zmysle Zmluvy uhradená, ani na úhradu žiadnych nákladov, ktoré mu vznikli v súvislosti s už vykonanou časťou Diela alebo poskytnutými službami.

**Článok XII**

**Oznamovanie a vzájomná komunikácia**

Ak v tejto Zmluve nie je ustanovené inak, akékoľvek oznámenia, súhlas, schválenia alebo rozhodnutia vyžadované alebo predpokladané podľa tejto Zmluvy a/alebo dokumenty jednej Zmluvnej strany adresované druhej Zmluvnej strane, musia byť vyhotovené písomne v slovenskom jazyku a podpísané príslušnou Zmluvnou stranou, resp. oboma Zmluvnými stranami, ak to vyplýva z kontextu danej písomnosti, a preukázateľne doručené druhej Zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na nasledovné adresy:

Pre Objednávateľa:

**Banskobystrický samosprávny kraj**

Námestie SNP 23, 974 01 Banská Bystrica, Tel.: +421 948 911 362,

E-mail: [robert.jany@bbsk.sk](mailto:robert.jany@bbsk.sk)

Pre Poskytovateľa:

Obchodné meno:

Sídlo:

IČO:

DIČ:

IČ DPH:

Tel.:

E-mail:

Odosielateľ akejkoľvek písomnej správy môže požadovať písomné potvrdenie príjemcu.

V prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej Zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej Zmluvnej strany, ak sa na tomto mieste v čase doručenia zdržuje osoba oprávnená prevziať písomnosť za Zmluvnú stranu.

Každá komunikácia týkajúca sa platnosti alebo účinnosti tejto Zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.

Akákoľvek písomnosť doručovaná v súvislosti s touto Zmluvou sa považuje za doručenú druhej Zmluvnej strane v prípade doručovania prostredníctvom:

1. elektronickej pošty (e-mail) dňom, kedy Zmluvná strana, ktorá prijala e-mail od odosielajúcej strany potvrdila jeho prijatie odoslaním potvrdzujúceho e-mailu odosielajúcej Zmluvnej strane. Prijímajúca Zmluvná strana je povinná doručiť odosielajúcej Zmluvnej strane potvrdenie o prijatí e-mailu do 48 hodín, inak sa bude takýto email považovať za doručený;
2. pošty, kuriérom alebo v prípade osobného doručovania, doručením písomnosti adresátovi. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať, alebo v prípade vrátenia zásielky ako nedoručenej sa písomnosť považuje za doručenú dňom jej vrátenia, a to aj vtedy, ak sa o tom Zmluvná strana nedozvedela.

Každá Zmluvná strana je povinná predložiť zoznam jej oprávnených osôb, ktorý okrem identifikačných a kontaktných údajov obsahuje aj rozsah oprávnení konkrétnej oprávnenej osoby, a to do 15 (pätnástich) dní odo dňa nadobudnutia účinnosti tejto Zmluvy.

Každá Zmluvná strana sa zaväzuje bezodkladne písomne oznámiť druhej Zmluvnej strane akúkoľvek zmenu svojich kontaktných údajov, ako aj zmenu v zozname oprávnených osôb a to bez potreby uzatvorenia dodatku k tejto Zmluve.

Kontaktnými osobami Zmluvných strán pre zmluvné záležitosti sú:

* za Objednávateľa: Vladimír Mižúr, 0910 847 009, [vladimir.mizur@bbsk.sk](mailto:vladimir.mizur@bbsk.sk),
* za Poskytovateľa:

**Článok XIII.**

**Záverečné ustanovenia**

1. Jednotlivé ustanovenia Zmluvy je možné meniť len na základe písomnej dohody Zmluvných strán formou písomných a vzostupne očíslovaných dodatkov k Zmluve, podpísaných Zmluvnými stranami, okrem prípadov, keď je v Zmluve výslovne dohodnutá možnosť zmeniť obsah Zmluvy formou jednostranného písomného oznámenia druhej Zmluvnej strane.
2. Táto Zmluva je vyhotovená v 4 rovnopisoch. Každá zo Zmluvných strán obdrží 2 rovnopisy tejto Zmluvy.
3. Táto Zmluva nadobúda platnosť v okamihu jej podpisu obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv /www.crz.gov.sk/ v zmysle § 47a zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám v znení neskorších predpisov.
4. Poskytovateľ sa zaväzuje strpieť výkon kontroly/auditu súvisiaceho s vykonávaným Dielom a/alebo poskytovanými službami kedykoľvek počas platnosti a účinnosti Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť v zmysle Zmluvy, príslušných právnych predpisov SR a právnych aktov EÚ.
5. Poskytovateľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní. Poskytovateľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.
6. Ak nie je v Zmluve osobitne dohodnuté inak (postúpenie licencie), každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná.
7. Vzájomné vzťahy Zmluvných strán, ktoré vznikli na základe tejto Zmluvy, ktoré v nej nie sú výslovne upravené, sa budú riadiť ustanoveniami zákona č. 513/1991 Zb. Obchodného zákonníka a ostatnými aplikovateľnými všeobecne záväznými právnymi predpismi účinnými na území Slovenskej republiky.
8. Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju vlastnoručne podpisujú.
9. Prílohy Zmluvy sú:

Príloha č. 1 - Podrobná špecifikácia a rozsah Diela, Školenia a služieb Prevádzka, Podpora, Poradenstvo a rozvoj a Exit služby

Príloha č. 2 - Cenová kalkulácia/návrh na plnenie kritéria

Príloha č. 3 - Harmonogram

Príloha č. 4 - Zoznam subdodávateľov

Príloha č. 5 - Dohoda o ochrane dôverných informácií

Príloha č. 6 - Preberací protokol o odovzdaní a prevzatí zdrojového kódu

Príloha č. 7 - Zoznam organizácií

Banská Bystrica, dňa: xxxxx ................, dňa: xxxxx

**Objednávateľ: Poskytovateľ:**

......................................... .........................................

**Banskobystrický samosprávny kraj Obchodné meno**

Mgr. Ondrej Lunter, predseda Meno, priezvisko, označenie funkcie

# Príloha č. 1 - Podrobná špecifikácia Diela, Školenia a špecifikácia služieb Prevádzka, Podpora, Poradenstvo a rozvoj a Exit služby

Opis predmetu zákazky v súlade s časťou B. Súťažných podkladov

Predmetom zákazky je dodanie Diela – RIS a jeho následná prevádzka vo vládnom cloudovom prostredí (vrátane migrácie všetkých údajov a používaných modulov z aktuálne prevádzkovaného informačného systému Registratúra (isvs\_2530)), alebo migrácia existujúceho informačného systému Registratúra (isvs\_2530) z lokálne prevádzkovanej infraštruktúry Úradu BBSK do nového RIS a jeho následná prevádzka vo vládnom cloudovom dátovom centre.

Predmetom zákazky je aj následné zabezpečenie prevádzkovej podpory a rozvoj RIS.

Výsledkom procesu verejného obstarávania bude uzavretie Zmluvy.

Pripúšťa sa alternatívne riešenie, ktoré bude spĺňať požiadavky na dielo špecifikované v tejto prílohe č. 1 Zmluvy.

# Skratky a pojmy

|  |  |
| --- | --- |
| OvZP | Organizácie v zriaďovateľskej pôsobnosti BBSK špecifikované v prílohe č. 7 Zmluvy |
| RIS | Registratúrny informačný systém |
| KEP | Kvalifikovaný elektronický podpis |
| CEP | Centrálna elektronická podateľňa |
| ÚPVS | Ústredný portál verejnej správy |
| eIDAS | Pravidlá Európskej únie pre elektronickú identifikáciu, autentifikáciu, dôveryhodné služby, elektronické podpisy, elektronické pečate, elektronické časové pečiatky, elektronické dokumenty, elektronické doručovacie služby pre registrované zásielky, certifikačné služby pre autentifikáciu webových sídiel, predpísané Nariadením Európskeho parlamentu a Rady EÚ č. 910/2014. |
| ASICe | Podpisový kontajner - formát elektronicky podpísaného dokumentu |
| eDesk | Modul elektronických komunikačných schránok ÚPVS |
| SLA | Service level agreement; dohoda o úrovni poskytovaných služieb |
| CÚET | Centrálna úradná elektronická tabuľa |
| BBSK | Banskobystrický samosprávny kraj |
| BBRSC | Banskobystrická regionálna správa ciest |
| IS | Informačný systém |
| SkTalk | Formát elektronickej správy je založený na schéme elektronickej správy, ktorá je štandardom middleware protokolov sieťovej komunikácie podľa osobitného predpisu [1.](https://www.slov-lex.sk/pravne-predpisy/SK/ZZ/2022/385/vyhlasene_znenie.html#poznamky.poznamka-1) Elektronická správa sa prenáša s použitím SkTalk. |
| UAT | User Acceptance Test |
| Zmluva | Zmluva o dielo a poskytovaní služieb uzatvorená medzi Objednávateľom a Poskytovateľom |
| BBSK | Banskobystrický samosprávny kraj |
| LDAP | Lightweight Directory Access Protocol. Štandardizovaný aplikačný protokol navrhnutý na dotazovanie a modifikáciu adresárových služieb, fungujúci cez TCP/IP. |
| SW | Software, softvér |
| MV SR | Ministerstvo vnútra Slovenskej republiky |
| ŠÚ SR | Štatistický úrad Slovenskej republiky |
| GP SR | Generálna prokuratúra Slovenskej republiky |
| CSRU | Centrálna správa referenčných údajov |
| NASES | Národná agentúra pre sieťové a elektronické služby |
| RPO | Register právnických osôb |
| RFO | Register fyzických osôb |
| RTFO | Register trestov fyzických osôb |
| RTPO | Register trestov právnických osôb |
| VÚC | Vyšší územný celok |
| Helpdesk | Informačný systém zriadený Poskytovateľom na nahlasovanie a sledovanie incidentov, problémov |
| Preexistentný open source softvér | open source softvér, ktorý umožňuje spustenie, analyzovanie, modifikáciu a zdieľanie zdrojového kódu, vrátane detailného komentovania zdrojových kódov a úplnej užívateľskej, prevádzkovej a administrátorskej dokumentácie. |
| Preexistentný obchodne nedostupný proprietárny softvér | softvér tretej strany (vrátane databáz), ktorý vznikol činnosťou Poskytovateľa alebo tretej strany inak než v dôsledku plnení povinností Poskytovateľa podľa Zmluvy, nie je samostatne voľne obchodne dostupný ani obchodovaný ani na trhu bežne dostupný, ale inak spĺňa znaky preexistentného obchodne dostupného proprietárneho softvéru. |
| Preexistentný obchodne dostupný proprietárny softvér | softvér tretej strany (vrátane databáz) výrobcu/subjektu vykonávajúceho hospodársku činnosť bez ohľadu na jeho právny status a spôsob financovania, ktorý je v čase uzavretia Zmluvy na trhu bežne dostupný, t. j. ponúkaný na území Slovenskej republiky alebo Európskej únie bez obmedzení a ktorý spĺňa znaky výrobku alebo tovaru v zmysle slovenskej legislatívy. Hospodárskou činnosťou sa rozumie každá činnosť, ktorá spočíva v ponuke tovaru a/alebo služieb na trhu. Preexistentný obchodne dostupný proprietárny SW musí spĺňať nasledovné znaky (i) nie je/nebol vyrábaný/dodávaný na základe špecifických potrieb verejného obstarávateľa, (ii) v podobe, v akej je ponúkaný na trhu, je bez väčších úprav jeho vlastností a prvkov aj dodávaný/vyrábaný/uskutočňovaný pre Objednávateľa, (iii) v podobe, v akej je dodávaný/vyrábaný/uskutočňovaný pre Objednávateľa, je dodávaný/vyrábaný aj pre iné subjekty na trhu. |

Ak sú v tejto prílohe č. 1 uvedené pojmy, ktoré sú definované v Zmluve, používajú sa vo význame vyplývajúcom zo Zmluvy. Ak sú v tejto prílohe č.1 uvedené pojmy, ktoré nie sú definované v Zmluve, používajú sa vo význame vyplývajúcom z prílohy č.1 aj pre účely Zmluvy.

# Všeobecné požiadavky na RIS

Jazyk aplikácie: slovenčina

Používatelia: prístupy z viacerých organizácií – BBSK, OvZP a BBRSC

Notifikácie: Objednávateľom konfigurovateľné notifikácie

Audit: nastavenie logovania nad záznamami a spismi

Bezpečnosť: zabezpečenie ochrany dát a prístupu vrátane riadenia oprávnení a šifrovania dát

Dostupnosť: nepretržite s minimálnymi plánovanými a vopred nahlásenými výpadkami

## Zdrojový kód

Poskytovateľ je povinný Objednávateľovi na požiadanie bezodplatne odovzdať aktuálny úplný zdrojový kód k Dielu, najneskôr však do 30 kalendárnych dní od doručenia písomnej požiadavky Objednávateľa, v slovenskom jazyku, v počte 1 ks na neprepisovateľnm technickom nosiči dát. Povinnosť podľa predchádzajúcej vety sa vzťahuje aj na každý upgrade RIS.

Poskytovateľ je povinný odovzdať Objednávateľovi aktuálny úplný zdrojový kód zapečatený, na neprepisovateľnom technickom nosiči dát; v prípade upgradu RIS aj s označením časti a verzie RIS, ktorej sa týka. Za odovzdanie úplného zdrojového kódu Objednávateľovi sa rozumie odovzdanie technického nosiča dát vopred určenej osobe Objednávateľa. O odovzdaní a prevzatí technického nosiča dát s úplným zdrojovým kódom a dokumentáciou (aktuálne existujúce verzie funkčnej špecifikácie, prevádzkovej dokumentácie, užívateľskej dokumentácie a metadáta) úplného zdrojového kódu bude oboma Zmluvnými stranami podpísaný písomný preberací protokol podľa prílohy č. 6 tejto Zmluvy.

Pre vylúčenie akýchkoľvek pochybností platí, že Poskytovateľ nie je povinný dodať zdrojové kódy vzťahujúce sa k akýmkoľvek iným softvérovým dielam alebo produktom, ktoré neboli vytvorené, upravené alebo modifikované Poskytovateľom špeciálne za účelom dodania alebo dohodnutej podpory a rozvoja RIS.

Poskytovateľ sa zaväzuje, že zdrojový kód, ktorý bude Poskytovateľom vytvorený počas upgrade RIS na základe tejto Zmluvy, bude spĺňať podmienky Zákona ITVS.

Objednávateľ je povinný zachovávať dôvernosť odovzdaného úplného zdrojového kódu, ak nie je ďalej stanovené inak. Objednávateľ je oprávnený sprístupniť vytvorený úplný zdrojový kód pre tretie osoby v prípade zmeny poskytovateľa služieb.

Úplný zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane podrobnej dokumentácie (aktuálne existujúce verzie funkčnej špecifikácie, prevádzkovej dokumentácie, užívateľskej dokumentácie a metadáta) úplného zdrojového kódu takejto časti RIS.

Objednávateľ môže zdrojový kód alebo zmeny zdrojových kódov upravovať a/alebo spracúvať sám alebo poveriť úpravou tretie osoby (a to najmä zmenou, kopírovaním, prekladom, prispôsobením, modifikovaním, distribuovaním, publikovaním a začlenením do iných diel). Pokiaľ však dôjde k zásahu do úplného zdrojového kódu diela zo strany Objednávateľa alebo tretej strany neautorizovanej Poskytovateľom, povinnosti Poskytovateľa zo záruky vzťahujúcej sa k RIS zanikajú.

## Bezpečnosť

Požaduje sa, aby bol RIS implementovaný a následne prevádzkovaný v súlade so Zákonom o KB a aby bol zabezpečený jeho súlad s požiadavkami zákona č. 18/2018 Z. z. o ochrane osobných údajov a nariadenia GDPR.

Prístup používateľov do RIS musí byť riadený na základe funkčných a dátových oprávnení. RIS musí byť integrovaný s centrálnym systémom riadenia identít BBSK LDAP, v rámci ktorého sú evidovaní všetci zamestnanci a ich zaradenie na príslušné pracovné pozície. Priradenie oprávnení na prístup k údajom, prípadne modulom RIS, alebo ich funkcionalitám musí byť riadené na základe príslušnosti zamestnanca do určených užívateľských skupín v rámci centrálneho LDAP BBSK.

Aktivita používateľov musí byť zaznamenávaná formou auditného žurnálu tak, aby bolo možné kedykoľvek získať prehľad o tom, kto, kedy a aké aktivity v systémy vykonal.

## Zálohovanie

Zálohovanie produkčného prostredia, ako aj jeho prípadnú obnovu zabezpečuje Poskytovateľ následne po každej implementovanej a akceptovanej zmene v systéme formou zálohy celej entity virtualizovaného prostredia, v ktorom zmena nastala, na médiu, ktoré musí byť geograficky oddelené od miesta prevádzkovaného cloudu.

Nakoľko systém RIS bude zaradený medzi kritické informačné systémy BBSK, zálohovanie je potrebné nastaviť tak, aby bolo možné obnoviť prevádzku RIS v priebehu jedného pracovného dňa od vzniku takejto potreby. Požaduje sa vykonávať týždenné zálohovanie a to v rozsahu úplnej zálohy virtualizovaného prostredia. Požaduje sa zabezpečiť dostupnosť poslednej úplnej zálohy. Komplexné zálohovanie dát sa požaduje vykonávať raz mesačne. Priebežné zálohovanie údajov bude vykonané každodenne a to v nočných hodinách.

Objednávateľ je oprávnený vyžiadať od Poskytovateľa zaslanie archívnych kópií svojich dát, a to až štyrikrát ročne. Aj bez vyžiadania je Poskytovateľ povinný doručiť Objednávateľovi bezpečným spôsobom, odsúhlaseným Zmluvnými stranami, úplný archív dát Objednávateľa, a to s dátami ku dňu 31.12., najneskôr do 10 pracovných dní po skončení kalendárneho roka.

## Migrácia dát

Ku dňu uzatvorenia Zmluvy sú dáta dostupné v informačnom systéme Registratúra (isvs\_2530), pričom týmto systémom je Fabasoft eGov-Suite 2016.

Účelom Zmluvy je nasadenie nového registratúrneho systému (RIS) v cloudovom prostredí (t.j. vládne dátové cloudové centrum) vrátane zmigrovaných dát zo systému Fabasoft eGov-Suite 2016 od roku 2004.

Poskytovateľ je povinný vykonať migráciu dát v súlade s podmienkami Zmluvy a je povinný postupovať s odbornou starostlivosťou tak, aby žiadnym konaním alebo nekonaním Poskytovateľa v súvislosti s plnením podľa Zmluvy nedošlo k zničeniu, strate alebo poškodeniu dát Objednávateľa. Ak má Poskytovateľ pri akomkoľvek, hoci aj vecnom konaní alebo nekonaní Objednávateľa za to, že môže dôjsť k zničeniu, strate alebo poškodeniu dát Objednávateľa je na to povinný Objednávateľa preukázateľne upozorniť.

Migráciu dát do RIS uskutoční Poskytovateĺ tak, aby sa pred každou migráciou najprv vykonala a Objednávateľovi odovzdala záloha dát podliehajúcich migrácii. Ak sa Zmluvné strany osobitne nedohodnú inak, záloha bude Objednávateľovi odovzdaná na dátovom úložisku určenom Objednávateľom, pričom bude vždy na zálohe neoddeliteľne a prehľadne vyznačené, o aké dáta z akého informačného systému ide a uvedený dátum, ku ktorému došlo k vzniku dátovej zálohy.

Poskytovateľ je povinný dáta Objednávateľa preniesť do RIS tak, aby boli do RIS prenesené všetky dáta, ktorých prenos Objednávateľ požaduje, a to tak, aby bola zaručená ich úplnosť a neporušenosť.

## Reporting

Možnosť prehľadných výstupov a manažérskych reportov; API rozhranie resp. reporting pre potreby dátového skladu BBSK.

Objednávateľ disponuje nástrojom Power BI a preferuje tento nástroj na tvorbu reportov.

## Riadenie prístupov

Správa užívateľov bude realizovaná pomocou správy identít (IAM), ktorá bude integrovaná s centrálnou správou užívateľov BBSK – LDAP. Integrácia na LDAP BBSK (Active Directory resp. Azure AD resp. MS Entra (Azure AD)) s využitím SSO.

## Predpokladaný počet používateľov

400 používateľov na Úrade BBSK, 230 užívateľov v rámci OVzP, 70 používateľov na BBRSC.

## Testovanie

UAT uskutoční Objednávateľ vlastnými kapacitami podľa testovacích scenárov dodaných Poskytovateľom. Otestovanie RIS pred odovzdaním do UAT je súčasťou implementácie systému.

Cieľom UAT je otestovať RIS na základe akceptačných kritérií, ktoré budú súčasťou detailnej analýzy.

UAT testovanie sa uskutoční v testovacom prostredí. Poskytovateľ bude poskytovať podporu pri UAT testoch.

Poskytovateľ pripraví testovacie scenáre pre UAT testy.

Chyby zistené pri UAT testoch sa budú zadávať do nástroja pre správu testovania (nástroj bude upresnený pred zahájením testovania). Nástroj poskytne Poskytovateľ.

Budú realizované 3 kolá UAT, pričom po každom kole Poskytovateľ opraví chyby tak, aby boli opravené pred nasledujúcim kolom testovania.

Počas prevádzky RIS budú periodicky raz za 6 mesiacov vykonávané testy s cieľom včas identifikovať možné prevádzkové problémy a to opakovaním akceptačného testovania v rozsahu:

|  |  |  |
| --- | --- | --- |
| **Typ testov** | **Testy realizuje** | **Požiadavky na Poskytovateľa** |
| Bezpečnostné testy | Poskytovateľ | Príprava, realizácia a vyhodnotenie testov |
| Záťažové testy | Poskytovateľ | Príprava, realizácia a vyhodnotenie testov |
| Systémové integračné testy | Poskytovateľ | Príprava, realizácia a vyhodnotenie testov |
| Penetračné testy | Poskytovateľ | Súčinnosť a podpora pri príprave, realizácii a vyhodnotení testov |

## Dokumentácia

Objednávateľ požaduje nasledovnú dokumentáciu k RIS:

* Školiace materiály - pripraví Poskytovateľ. Dokument bude obsahovať body, ktoré sa budú školiť vrátane obrazoviek a popisu funkcie,
* Detailný design vrátane popisu infraštruktúry,
* Administratívna príručka.

Jazyk dokumentácie: Slovenčina

## Požiadavky na technické riešenie a architektúru

Dodaný RIS bude sprístupnený Objednávateľovi cez zabezpečený prístup, pričom samotný RIS bude postavený na moderných technológiách, natívne fungujúcich v cloudovom prostredí, kvôli škálovateľnosti, flexibilite a budúcemu rozvoju. Poskytovateľ zabezpečí prevádzku RIS v cloude – vládnom cloudovom dátovom centre počas celej doby platnosti Zmluvy a to s dostatočnou výkonovou kapacitou a konektivitou. Prístup do RIS musí byť umožnený z bežných zariadení vrátane mobilných (tablet, mobilný telefón) a to prostredníctvom bežných prehliadačov  alebo špeciálnej mobilnej aplikácie.

Požaduje sa vybudovanie ucelenej systémovej architektúry zabezpečujúcej:

* single sign on – do RIS sa prihlasuje užívateľ len raz, využitím LDAP služieb Objednávateľa,
* otvorenosť a integrovateľnosť riešenia - riešenie musí mať jasne popísané rozhrania, ktorými je zabezpečená komunikácia,
* jednotnú a spoločnú údajovú základňu, ktorá zabezpečí, že každá informácia je v RIS uchovaná len na jednom mieste,
* flexibilitu a užívateľsky jednoduchú konfigurovateľnosť, ktorá umožní realizáciu jednoduchej customizácie RIS bez zmeny zdrojového kódu,
* prevádzkovú stabilitu a požadovanú dostupnosť,
* zodpovedajúcu úroveň bezpečnosti riešenia,
* aktualizáciu a údržbu softwaru,
* archiváciu a zálohovanie dát - umožňujúcu zálohovanie celých, alebo inkrementálnych záloh na externé zálohové médium. Administračne jednoduchý spôsob obnovy zálohovaných údajov. Archiváciu Objednávateľ požaduje ako súčasť riešenia.

RIS musí byť prevádzkovaný a bude odovzdaný do používania Objednávateľovi v cloude (t.j. vládnom dátovom cloudovom centre). Prevádzku bude Poskytovateľ zabezpečovať počas celého trvania Zmluvy a ktorá je popísaná v samostatnej kapitole.

Je požadované, aby RIS spĺňal prísne kritéria na bezpečnosť údajov. Riešenie musí byť zabezpečené proti zásahu neoprávnenými osobami, či už z prostredia mimo Objednávateľa, ako aj v rámci neho. Poskytovateľ tiež musí preukázateľne spĺňať vysoké požiadavky na bezpečnosť pri prevádzkovaní RIS:

* vysoká dostupnosť riešenia,
* monitoring a technická podpora,
* riadenie bezpečnostných incidentov.

Komunikácia bude zabezpečená prostredníctvom protokolu https, zabezpečeným certifikátom podpísaným certifikačnou autoritou. SSL certifikáty podpísané certifikačnou autoritou je potrebné poskytnúť zo strany Objednávateľa v rámci súčinnosti. Do RIS sa užívateľ prihlasuje len jedenkrát, a to vždy po prihlásení užívateľa do operačného systému a otvorení si RIS. Do RIS je následne prihlásený automaticky využitím SSO (single sign on).

RIS musí byť zabezpečený voči útokom typu SQL injection, cross site scripting a DoS (Denial of Service). RIS musí vedieť poskytnúť reporty z auditového žurnálu a logovanie aktivít používateľov.

Požaduje sa, aby RIS bol prevádzkovaný v súlade s bezpečnostným projektom BBSK, s bezpečnostnými požiadavkami podľa aktuálne platnej legislatívy, v súlade so štandardami platnými pre informačné systémy verejnej správy ako aj uznávanými bezpečnostnými normami.

### Požiadavky na SW licencie a licenčné požiadavky

Poskytovateľ v rámci dodania Diela dodá všetky potrebné licencie, ktoré Objednávateľ potrebuje k používaniu Diela pre požadovaný počet užívateľov.

Služby podpory musia pokrývať všetky dodané licencie počas doby platnosti Zmluvy.

Poskytovateľ v rámci dokumentácie uvedie zoznam všetkých licencií systémov, ktoré v rámci Diela budú dodané a sú pre jeho prevádzku nevyhnutné.

V prípade, že Dielo alebo jeho ktorákoľvek časť bude spĺňať náležitosti autorského diela podľa autorského zákona, je Poskytovateľ povinný postupovať podľa čl. VII bod 18 Zmluvy.

### Požiadavky na prostredie

K dispozícii budú 3 prostredia aplikácie:

* Vývojové,
* Testovacie,
* Produkčné.

Objednávateľ požaduje nasadenie systému a všetkých jeho komponentov vo vládnom  cloude. Objednávateľ rovnako požaduje integráciu LDAP služby pre správu používateľov (Active Directory, Azure AD).

## Projektový manažment

Požaduje sa, aby projekt implementácie RIS bol zo strany Poskytovateľa riadený v súlade s vyhláškou č. 179/2020 Z. z. ktorou sa ustanovuje spôsob kategorizácie a obsah bezpečnostných opatrení informačných technológií verejnej správy. V rámci projektového riadenia sa požaduje použitie metodiky Prince 2 alebo ekvivalentu.

# Elektronická podateľňa

Elektronická podateľňa zabezpečuje v zmysle príslušných právnych predpisov jediný akceptovaný spôsob prijímania a odosielania právne relevantných elektronických dokumentov, vrátane automatizácie súvisiacich činností a procesov v rámci celého životného cyklu spracovania a vybavenia dokumentov prijatých, resp. vytvorených v prostredí Objednávateľa, vrátane sprievodných dokumentov.

Od 1.1.2021 sú všetky orgány verejnej moci povinné používať služby spoločného modulu CEP. Preto od 1.1.2021 musí aj Úrad BBSK povinne využívať služby CEP. Je nutné dodanie takého riešenia, pri ktorom bude systém zabezpečovať spoluprácu RIS s CEP na ÚPVS minimálne v rozsahu:

* overenie elektronických podpisov v rámci prijatých elektronických záznamov,
* autorizácia vytvorených elektronických záznamov v súlade s eIDAS (KEP aj KEPe),
* využívanie kvalifikovanej elektronickej pečate uloženej na ÚPVS,
* správoplatnenie rozhodnutia (ASICe, obsahujúci doložku právoplatnosti a vykonateľnosti spoločne autorizovanú s pôvodným autorizovaným rozhodnutím).

# Integračná platforma

## Popis aktuálneho stavu (As-is)

Integračná platforma zabezpečuje komunikáciu medzi jednotlivými komponentami informačných systémov Úradu BBSK navzájom a zároveň vystupuje ako spoločné komunikačné rozhranie smerom na ÚPVS a spoločné moduly e‑Governmentu. Pre koncového používateľa je skrytá na pozadí.

Smerom na spoločné moduly poskytuje integráciu na:

* Modul elektronického doručovania ÚPVS – slúži na odosielanie správ,
* eDesk ÚPVS – schránka úradu je presmerovaná do elektronickej podateľne Úradu BBSK,
* Register adries MV SR,
* Register fyzických osôb MV SR, Register právnických osôb ŠÚ SR, Register trestov fyzických osôb GP SR,
* Centrálna úradná elektronická tabuľa ÚPVS – zverejňovanie,
* Overovanie existencie elektronickej schránky na UPVS,

Interne zabezpečuje komunikáciu medzi:

* elektronickou podateľňou,
* registratúrnym systémom,
* elektronické formuláre eSlužieb.

Na riadenie práce medzi zamestnancami nie je integračná platforma využívaná, workflow zabezpečuje registratúrny systém.

Aktuálne použitý framework: Integračná platforma - ITGovSuite

Integračná platforma ITGovSuite predstavuje integračný middleware typu MOM (message oriented middleware), ktorá umožňuje odosielanie a prijímanie správ medzi distribuovanými systémami. Na distribúciu jednotlivých správ integračná platforma podporuje deklaratívne vytváranie jednoduchých integračných procesov. Tieto podporujú rôzne typy vstupných a výstupných rozhraní, vrátanie SOAP, REST, HTTP, FTP. Integračná platforma podporuje v rámci integračného procesu komponenty pre routovanie správ a transformáciu správ ako sú MessageRouter, PayloadTypeRouter, RecipientListRouter, XPathRouter, Splitter, content enricher, message translator. Technologické riešenie integračnej platformy je postavené a kompletne implementované na Microsoft .Net 4.5. Dodané riešenie podporuje zasielanie auditných informácii pre potrebu monitoringu.

Integračná platforma poskytuje v rámci riešenia BBSK procesy pre zabezpečenie vnútornej medzimodulovej integrácie, ale aj procesy pre zabezpečenie integrácie na externé systémy. V rámci zabezpečovania služieb pre elektronické úradné doručovanie poskytuje sadu procesov pre pripojenie na CEP. Prostredníctvom týchto procesov zabezpečuje integrácia preberanie elektronickej komunikácie z eDesk schránky inštitúcie BBSK a jej zápis do registratúry Fabasoft. Táto funkcionalita poskytuje aj rozhranie na monitoring komunikácie medzi ÚPVS a BBSK a zabezpečuje aj notifikovanie administrátora o vzniknutých chybách formou e-mailu a funkcionalitu pre doposielanie správ pri ktorých nastane počas prenosu medzi ÚPVS a BBSK komunikačná chyba.

Integrácia poskytuje ďalej integračné rozhrania pre podpisovanie elektronickou pečaťou, prácu s časovými, pečiatkami a elektronickými podpismi. Tieto služby sa využívajú v rámci integračných procesov napojených na registratúru Fabasoft a ÚPVS CEP.

Integračná platforma poskytuje aj integračné rozhrania pre služby zaručenej konverzie poskytované od IOMO, tieto sa používajú v rámci integračných procesov ktoré sú prepojené na registratúru Fabasoft.

Konektory integračnej platformy:

* G2G async service
* MEF Sync services
* MEF subscriber
* eNotify
* MDUERZ
* REP
* IAM sync services
* MED services
* CEP sync services
* eDesk sync services
* eDesk lookup service
* URZI
* Číselníky ŠÚSR
* RPO
* RA
* RFO
* Služby zaručenej konverzie IS Fabasoft

**Integračné rozhranie IS Fabasoft (UWS)**

Pre potreby integrácií poskytuje IS Fabasoft univerzálnu webovú službu (UWS), pomocou ktorej externé systémy využívajú funkcie pre prácu s objektmi (vytváranie, čítanie, modifikácia, mazanie) a vykonávajú volania rôznych integračných akcií. Pre volanie univerzálnej webovej služby je použitý štandard SOAP verzie 1.2.

IS Fabasoft zároveň poskytuje univerzálnu notifikačnú službu (UNS), čo je komunikačný kanál, ktorým sú zasielané informácie o vzniknutých udalostiach do externých systémov (napr. vznik objektov, modifikácia, a pod.).

Integračné rozhranie poskytuje referenčné údaje o právnických a fyzických osobách pre ostatné systémy, z lokálneho registra vytvoreného v IS Fabasofte. Zdrojom dát lokálneho registra sú referenčné registre RFO/RPO a ÚPVS IAM, lokálny register využíva referenčné a iné všeobecne definované údaje (napr. zo ŠUSR, RA). Služby referenčných registrov sú poskytované vo forme webových servisov dostupných prostredníctvom integračnej platformy. Vstupy aj výstupy služieb aplikačného rozhrania sú realizované vo forme XML.

Na zabezpečenie týchto činností slúži softvérový komponent Register osôb implementovaný v rámci integrovaného IS Fabasoft. Koncepcia lokálneho registra osôb vychádza zo štandardov pre ISVS a súvisiaceho výnosu Ministerstva financií SR.

Integračné rozhranie IS Fabasoft rovnako poskytuje pre ostatné systémy definované číselníky, potrebné napr. pri vypĺňaní elektronických formulárov.

IS Fabasoft prostredníctvom integrácie využíva služby CEP ÚPVS, pre potreby podpisovania dokumentov, prácu s časovými pečiatkami, overovania elektronických podpisov, a pre potreby sťahovania podaní z eDesk schránky BBSK na ÚPVS a ich následne zaevidovanie a spracovanie v registratúre.

IS Fabasoft prostredníctvom integrácie využíva služby zaručenej konverzie od IOMO, ktoré ďalej v rámci registratúry poskytuje pre používateľov v module Zaručená konverzia.

## Popis budúceho stavu (to-be)

Integračná platforma musí zabezpečovať komunikáciu medzi informačnými systémami Úradu BBSK a externými systémami (referenčné registre a iné centrálne systémy verejnej správy) minimálne v rozsahu:

* integrácia na modul eDesk ÚPVS,
  + preberanie všetkých elektronických záznamov v schránke ÚPVS,
* integrácia na modul elektronického doručovania ÚPVS - odosielanie elektronických záznamov na ÚPVS,
* integrácia na modul IAM ÚPVS - vyhľadávanie a získavanie údajov identít v prípade OVM,
* Integrácia na CEP,
  + overovanie podpisov v elektronických dokumentoch,
  + podpisovanie KEPe s využitím certifikátu uloženého v NASES,
  + získanie časovej pečiatky pre podpísanie mandátnym certifikátom alebo pečaťou organizácie,
* zverejňovanie a správa zverejnených záznamov na CÚET (detaily v časti Registratúra/Popis budúceho stavu (to-be),
* integrácia na centrálne služby a registre RPO, RA, RFO, RT FO prostredníctvom integrácie na IS CSRÚ tam, kde to je možné. V opačnom prípade integrácia priamo na príslušný register (detaily v časti Registratúra/Popis budúceho stavu (to-be); Objednávateľ požaduje súčinnosť Poskytovateľa pri tvorbe integračných zámerov
* integrácia na registre e-VÚC (detaily v časti Registratúra/Popis budúceho stavu (to-be),
* Integrácia na ePodací hárok Slovenskej pošty, a.s.,
* Integrácia na CÚD (centrálne úradné doručovanie),
* Integráčnú platformu, integračný middleware typu MOM (message oriented middleware), ktorá umožňuje odosielanie a prijímanie správ medzi distribuovanými systémami.
* Integrácia na služby zaručenej konverzie od IOMO

Integračnú platformu je potrebné rozvíjať tak, aby bola použiteľná aj pre OvZP. Objednávateľ predpokladá, že bude slúžiť pre Úrad BBSk, ako aj pre OvZP ako jeden centrálny integračný bod na externé systémy. Pritom OvZP z neho využijú len funkcionalitu, ktorú im povoľuje platná legislatíva.

Rovnako je potrebné integračnú platformu implementovať a rozvíjať tak, aby bola v budúcnosti využiteľná aj pre iné informačné systémy Úradu BBSK ako jediný centrálny integračný bod.

# Registratúra

## Popis aktuálneho stavu (as-is)

Úrad BBSK využíva systém na správu registratúry Fabasoft eGov-Suite 2016 (isvs\_2530). Systém v sebe integruje funkcie WFM (toky práce, spracovanie a schvaľovanie záznamov), DMS (priamo v systéme sa ukladajú elektronické záznamy, resp. skeny listinných záznamov) a registratúru.

Automatizovaná správa registratúry zabezpečuje jednoznačnú centrálnu evidenciu a procesné spracovanie všetkých registratúrnych dokumentov vrátane dokumentov, ktoré sú súčasťou špecializovaných registrov ako aj elektronických dokumentov prijatých, resp. odoslaných cez elektronickú podateľňu.

Podporuje procesné spracovanie registratúrnych dokumentov s možnosťou eskalácie a kontroly termínov, automatickú evidenciu všetkých relevantných registratúrnych dokumentov (záznamov a spisov) vrátane prevodu papierových dokumentov do digitálnej formy, automatickú tvorbu všetkých evidenčných pomôcok (napr. registratúrny denník) v elektronickej aj tlačovej forme, monitoring spracovania záznamov a spisov, vedenie histórie záznamu a spisu, všetky potrebné funkcie pre správcu registratúry, napr. ročná uzávierka spisov a pod.

Podporuje životný cyklus dokumentov od príchodu do organizácie, resp. ich vzniku v organizácii, prevodu do digitálneho tvaru, ak je to potrebné cez spracovanie, vybavenie a uloženie v elektronickom registratúrnom stredisku.

Aktuálne však systém neposkytuje všetku potrebnú funkcionalitu a bude potrebné niektoré jej časti doplniť resp. nahradiť inými riešeniami.

Systém pre správu registratúry je kľúčovým agendovým systémom, ktorý v sebe integruje najdôležitejšie činnosti a pracuje s ním každý zamestnanec Úradu BBSK.

Aktuálne použité licencie: Fabasoft eGov-Suite

Typ licencie: pomenovaný používateľ

Počet licencií: 500 ks Úrad BBSK a OVzP, 70 ks BBRSC.

## Popis budúceho stavu (to-be)

Správa registratúry a dokumentov je kľúčová pre efektívne fungovanie Úradu BBSK. Preto sú požiadavky na funkčnosť veľmi rozsiahle. Rovnako tak legislatívne požiadavky sú popísané v širšej škále zákonov, vyhlášok a metodických pokynov. Tie najdôležitejšie sú uvedené v nasledujúcom zozname:

### Technická špecifikácia

* responzívny dizajn (možnosť práce aj na mobilných zariadeniach),
* tzv. tenký klient – prístup zo všetkých moderných internetových prehliadačov (Chrome, Edge, Firefox, Safari) v najnovších verziách dostupných v čase implementácie vrátane zabezpečenia funkčnosti aj v budúcich verziách týchto internetových prehliadačov,
* integrácia na LDAP BBSK (Active Directory resp. Azure AD resp. MS Entra) s využitím SSO,
* integrácia na IS CSRÚ prostredníctvom [integračnej platformy](#_Integračná_platforma),
* možnosť prehľadných výstupov a manažérskych reportov; API rozhranie resp. reporting pre potreby dátového skladu BBSK,
* Tlačové zostavy minimálne v rozsahu:
  + preberacie zoznamy pre rozdeľovanie prijatých listinných záznamov na organizačné útvary,
  + spisový obal,
  + PDF transformácia elektronického formulára, ktorý je súčasťou elektronického záznamu,
  + doložka o autorizácii,
  + odovzdávacie zoznamy do príručnej registratúry a registratúrneho strediska,
  + vyraďovacie zoznamy,
* vizuálne alebo e-mailové upozorňovanie používateľov na zmeny stavu systému (napr. pribudli záznamy na schválenie, nový záznam na spracovanie, chyba doručenia záznamu a pod.),
* správa používateľov a ich údajov minimálne v rozsahu:
  + priradenie k organizačnej štruktúre,
  + dočasné alebo trvalé zastupovanie,
  + okamžité blokovanie konkrétneho používateľa,
  + predvypĺňanie údajov vytváraných záznamov podľa prihláseného používateľa.

### Funkčná špecifikácia

* certifikácia Ministerstva vnútra SR na úrovni Vysoká úroveň (https://www.minv.sk/swift\_data/source/verejna\_sprava/odbor\_archivov\_a\_registratur/sprava\_registratury/informacne\_systemy\_na\_spravu\_registratury/Prehlad\_vydanych\_certifikatov\_202311\_26.pdf),
* funkcia registratúry - overovanie existencie elektronickej schránky na UPVS,
* využívanie registratúry pre všetky OvZP a BBRSC s ich napojením na schránku UPVS danej organizácie (§ 15 ods. 4 vyhlášky Ministerstva vnútra Slovenskej republiky č. 410/2015 Z. z.  o podrobnostiach výkonu správy registratúry orgánov verejnej moci a o tvorbe spisu v platnom znení).

### Kľúčové vlastnosti pre Úrad BBSK ako orgán verejnej moci

* evidencia prijatých aj vytvorených listinných aj elektronických záznamov a súvisiacich spisov,
* jasné rozlíšenie listinných a elektronických záznamov, listinných a elektronických/hybridných spisov,
* filtrovanie prijatých záznamov podľa stavu (nový, pridelený na útvar, pridelený spracovateľovi, vrátený od spracovateľa, vybavený), filtrovanie vytvorených záznamov podľa stavu (nový, schvaľovaný, autorizovaný, zamietnutý, na odoslanie, odoslaný, doručený, vybavený, rozhodnutie na správoplatnenie, právoplatné rozhodnutie), kontrola prístupu (osobitne pre čítanie a upravovanie) k spisu na základe
  + role spracovateľa,
  + role správcu registratúry alebo technického správcu registratúry,
  + príslušnosti k organizačnému útvaru,
  + časového obmedzenia,
  + manuálneho nastavenia používateľov,
* auditovanie všetkých operácií nad záznamami a spismi s možnosťou ich prezerania,
* vyhľadávanie záznamov a spisov minimálne podľa:
  + roku spracovania,
  + čísla (pri zázname podľa všetkých jeho čísiel),
  + názvu/veci záznamu,
  + odosielateľa/adresáta,
  + dátumu vytvorenia alebo uzatvorenia,
  + agendy,
  + spracovateľa,
  + útvaru na ktorom je spracovávaný,
  + miesta uloženia,
  + spôsobu vybavenia,

### Funkcie podateľne

* Funkcie podateľne pre listinné záznamy minimálne v rozsahu:
  + zaevidovanie prijatého záznamu (s možnosťou uloženia naskenovaného obsahu záznamu),
  + rozdeľovanie listinných záznamov podľa agendy a organizačnej štruktúry a tvorba preberacích zoznamov,
  + preberanie záznamov na listinné doručovanie z organizačných útvarov,
  + generovanie hromadných podacích hárkov podľa druhu zásielky pri listinnom doručovaní, zasielanie podacích hárkov cez rozhranie ePodací hárok a spracovanie prijatých doručeniek,
* prideľovanie došlých záznamov spracovateľom podľa organizačnej štruktúry alebo automatizovane podľa agendy,
* pri prijatých elektronických záznamoch minimálne
  + uchovávanie originálneho elektronického záznamu (napr. SkTalk správy),
  + priame zobrazovanie náhľadu záznamu použitím HTML transformácie pre elektronický formulár obsiahnutý v správe,
  + možnosť vytlačenia PDF transformácie pre elektronický formulár obsiahnutý v správe,
  + zobrazenie všetkých príloh elektronického záznamu v štruktúre kontajnerov spolu s informáciami o podpisoch a ich overení s možnosťou prevzatia (download) podpísaných aj nepodpísaných verzií príloh (napr. ako v eDesk schránke na ÚPVS),
  + stotožňovanie odosielateľa záznamu minimálne voči zoznamu elektronických schránok ÚPVS a interným záznamom BBSK,
  + poloautomatizované zaraďovanie záznamov do súvisiacich spisov na základe zhodnosti ID transakcie ÚPVS.

### Funkcie registratúry

* možnosť zaradenia prijatého záznamu do existujúceho spisu (vyhľadávanie na základe čísla, názvu, odosielateľa) alebo nového spisu (automatizované vytvorenie),
* sledovanie lehoty vybavenia prijatých záznamov,
* možnosť importovania externých elektronických záznamov (odpis z RPO, výpis z katastra, odpis z RT FO) a vkladania do spisu vrátane overenia a zobrazenia podpisov,
* možnosť vytvárania elektronických interných listov, vrátane procesu schvaľovania, ktorý je nastaviteľný podľa organizačnej štruktúry alebo podľa agendy,
* pri vytváraných záznamoch:
  + proces schvaľovania a autorizácie vytvoreného záznamu nastaviteľný podľa organizačnej štruktúry alebo podľa agendy,
  + možnosť vyžiadania súčinnosti od ľubovoľného zamestnanca v procese schvaľovania,
  + uchovávanie histórie všetkých verzií záznamu v prípade prerobenia a opakovaného schvaľovania,
  + možnosť pripojenia internej správy vrátane príloh v celom procese vytvárania, schvaľovania a autorizácie vytvoreného záznamu,
  + vyhľadávanie adresátov záznamov minimálne v interných záznamoch BBSK a v zozname elektronických schránok ÚPVS,
  + evidencia adresátov na vedomie ako súčasť záznamu, doručovanie všetkým adresátom, možnosť vytvorenia alternatívnej adresy pre doručenie (napr. v prípade neúspešného doručenia alebo právneho zastupovania žiadateľa),
* pri elektronických vytvorených záznamoch:
  + vytváranie elektronických záznamov vo formáte elektronického formulára (minimálne rozhodnutie, úradný list a všeobecné podanie voči inému orgánu verejnej moci) priamo v systéme registratúry,
  + predvypĺňanie obsahu vytváraného elektronického záznamu zo šablóny, ktorú si používateľ v minulosti uložil,
  + možnosť autorizácie kvalifikovaným elektronickým podpisom (mandátny certifikát) alebo kvalifikovanou elektronickou pečaťou na základe agendy alebo rozhodnutia spracovateľa,
  + možnosť vytvorenia listinného rovnopisu vrátane doložky o autorizácii, možnosť listinného doručovania,
* pri listinnom doručovaní:
  + zapisovanie doručeniek a podrobné sledovanie stavu doručenia všetkým adresátom (aj na vedomie) s možnosťou alternatívneho doručovania pri neúspešnom doručení,
  + možnosť pribalenia odosielaného záznamu k inému odosielanému záznamu (odkaz na záznam a spoločné sledovanie doručenia),
* pri elektronickom doručovaní:
  + možnosť doručovania doporučene, do vlastných rúk a do vlastných rúk s fikciou doručenia,
  + podrobné sledovanie stavu doručenia všetkým adresátom (aj na vedomie) s automatickou zmenou stavu odoslaného záznamu a s možnosťou alternatívneho doručovania pri neúspešnom doručení,
  + uchovávanie elektronických doručeniek spolu so záznamom,
  + vytvorenie formuláru Úradný list a Rozhodnutie s erbom BBSK,
* pri vytvorenom zázname – rozhodnutí:
  + odosielanie adresátovi a po správoplatnení rozhodnutia opakované odosielanie adresátovi a adresátom na vedomie,
  + správoplatnenie elektronického rozhodnutia podľa platnej legislatívy (pôvodné podpísané rozhodnutie podpísané spolu s doložkou právoplatnosti a vykonateľnosti podľa štandardu eIDAS),
* možnosť presúvania spisov do príručnej registratúry,
* správa príručnej registratúry, vrátane možnosti zapožičania spisu spracovateľovi a presúvania spisov do registratúrneho strediska,
* správa registratúrneho strediska, vrátane:
  + vyhľadávania spisov,
  + možnosti zapožičania spisu spracovateľovi,
  + prípravy vyraďovacích zoznamov a vyraďovania spisov,
  + možnosti zapožičania spisu externému subjektu (napr. polícia a pod.)
* automatizované spracovanie došlej pošty – vyťaženie informácií z došlej pošta (elektronickej a papierovej) a zapísanie dát do záznamu a preddefinovanie spracovateľa (prípadne útvaru)

### Funkcie správcu registratúry

* minimálne tieto funkcie pre správcu registratúry:
  + presúvanie spisov medzi útvarmi a spracovateľmi,
  + presúvanie spisov do nového roku,
  + opravovanie metadát o listinných záznamoch pri chybách používateľov,
  + zneplatnenie listinného záznamu, ktorý bol vytvorený omylom alebo duplicitne,
  + kontrola stavu elektronického doručovania s možnosťou opravy stavu doručenia pri zlyhaní ÚPVS,
  + nástroje pre monitorovanie všetkých elektronických správ prijatých z ÚPVS:
    - vyhľadávanie podľa ID správy, názvu alebo IČO odosielateľa,
    - filtrovanie podľa rozsahu dátumov doručenia,
    - prepojenie na vytvorený záznam v prípade, že sa jedná o podanie,
    - prepojenie na odoslaný záznam v prípade, že sa jedná o doručenku alebo chybu doručenia,
    - zobrazenie/prevzatie celej SkTalk správy,
    - zobrazenie/prevzatie jednotlivých kontajnerov a príloh zo správy,
    - vizualizácia elektronických formulárov obsiahnutých v správe,
  + nástroje pre archiváciu v zmysle platných zákonov
  + nastavovanie parametrov systému,

### CÚET

Zverejňovanie a správa zverejnených záznamov na CÚET:

* CÚET je komponent ÚPVS, ktorý slúži na zverejňovanie povinne zverejňovaných dokumentov. Požadujeme implementáciu modulu, ktorý umožní prehľadnou formou zadávať požiadavky na zverejnenie, ale aj zaznamená a uchová históriu zverejnenia. Musí obsahovať tieto funkcie:
  + zadať požiadavku na zverejnenie dokumentu,
  + zadať požiadavku na zmenu doby zverejnenia alebo ukončenie zverejnenia,
  + zobraziť potvrdenie prevzatia požiadavky na zverejnenie,
  + zobraziť potvrdenie, že dokument bol zverejnený,
  + zobraziť potvrdenie o ukončení zverejnenia,
  + zobraziť priebeh zverejnenia,
  + zobraziť odkaz na zverejnený dokument na CÚET.

### Integrácia na centrálne systémy a referenčné registre

Zamestnanci BBSK, OvZP a BBRSC potrebujú k výkonu práce prístup k údajom z centrálnych systémov a referenčných registrov, a tiež potrebujú mať vytvorenú možnosť zasielať údaje do centrálnych systémov a referenčné registre. Tieto funkcie budú realizované ako integrálna súčasť registratúry. Samotná integrácia na centrálne systémy a referenčné registre je súčasťou [integračnej platformy](#_Integračná_platforma). Nepožadujeme priamu integráciu RIS na centrálne systémy a referenčné registre.

Požadovaná je minimálne nasledujúca funkcionalita:

* kontrola existencie fyzickej adresy v Registri adries MV SR,
* vyhľadanie právnickej osoby v RPO ŠÚ SR a získanie elektronického výpisu s možnosťou vloženia do spisu v registratúre,
* vyhľadanie fyzickej osoby v RFO MV SR a jej označenie ako záujmovej osoby, správa záujmových osôb, správa oprávnených používateľov pre styk s RFO,
* vyžiadanie elektronického odpisu z RTFO GP SR, uchovanie referenčných odkazov na odpis, vymazanie odpisu, správa oprávnených používateľov pre styk s RTFO,
* vyžiadanie elektronického odpisu z RTPO GP SR, uchovanie referenčných odkazov na odpis, vymazanie odpisu, správa oprávnených používateľov pre styk s RTPO – všetko v prípade, že bude register dostupný.

### Integrácia na registre povolení v oblasti zdravotníctva, farmácie a sociálnych služieb (registre e-VÚC)

Objednávateľ plánuje naďalej využívať registre e-VÚC, ktoré nie sú predmetom tohto verejného obstarávania.

V rámci Zmluvy je potrebné zabezpečiť integráciu týchto agendových systémov minimálne v rozsahu:

* uloženie rozhodnutia vo formáte XML (vygenerovaného v registroch vo formáte elektronického úradného dokumentu) ako nového vytvoreného záznamu (úradný list, alebo rozhodnutie) do registratúry vrátane vytvorenia doručovacích úloh a následného schválenia, autorizácie a odoslania na ÚPVS cez registratúru,
* uloženie schválených ordinačných hodín vo formáte XML (vygenerovaných v registroch vo formáte elektronického úradného dokumentu) ako nového vytvoreného záznamu do registratúry vrátane vytvorenia doručovacích úloh a následného schválenia, autorizácie a odoslania na ÚPVS cez registratúru,
* uloženie schváleného prevádzkového času vo formáte XML (vygenerovaného v registroch vo formáte elektronického úradného dokumentu) ako nového vytvoreného záznamu do registratúry vrátane vytvorenia doručovacích úloh a následného schválenia, autorizácie a odoslania na ÚPVS cez registratúru.

Vyššie uvedené príklady formulárov sa môžu v čase meniť a je potrebné vytvorenie záznamov riešiť s aktuálnymi a platnými formulármi.

Objednávateľ nevylučuje, že v budúcnosti bude potrebné doplniť aj zasielanie iných dokumentov z registrov. Súčinnosť pri integrácii na strane dodávateľa registrov zabezpečí Objednávateľ.

### Integrácia na ERP

Integrácia ERP a RIS zabezpečí automatický prenos dát z ERP (faktúru vystavenú v ERP, majetkové daňové priznania, zasielanie upomienok k pohľadávkam..), taktiež prenos dát z RIS do ERP (príjem účtovných dokladov založených v spise v RIS ale nutné pre spracovanie v ERP)

# Legislatíva

Informačný systém na správu registratúry musí zabezpečiť vedenie správy registratúry v súlade s legislatívou v oblasti:

* správy registratúry
  + Zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov,
  + Výnos Ministerstva vnútra Slovenskej republiky č. 525/2011 Z. z. o štandardoch pre elektronické informačné systémy na správu registratúry v znení neskorších predpisov,
  + Vyhláška Ministerstva vnútra Slovenskej republiky č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu v znení neskorších predpisov,
  + Vyhláška Ministerstva vnútra Slovenskej republiky č. 628/2002 Z. z., ktorou sa vykonávajú niektoré ustanovenia zákona o archívoch a registratúrach a o doplnení niektorých zákonov v znení neskorších predpisov.
* e-Governmentu
  + Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov,
  + Vyhláška Úradu podpredsedu vlády Slovenskej republiky pre investície a informatizáciu č. 85/2018 Z. z., ktorou sa ustanovujú podrobnosti o spôsobe vyhotovenia a náležitostiach listinného rovnopisu elektronického úradného dokumentu,
  + Vyhláška Ministerstva investícií, regionálneho rozvoja a informatizácie Slovenskej republiky č. 70/2021 Z. z. o zaručenej konverzii.
* informačných systémov verejnej správy
  + Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov,
  + Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov,
  + Vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy.
* kvalifikovaného elektronického podpisu
  + Zákon č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov,
  + Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu o zrušení smernice 1999/93/ES (Ú. v. EÚ L 257, 28.8.2014) v platnom znení,
  + STN ISO 14533-4, kapitola 3.3, Dlhodobé profily podpisov. Časť 4: Atribúty ukazujúce na (externé) dôkazy o existencii objektov používaných vo formátoch dlhodobého podpisu (ISO 14533-4) (97 4104).
* Slovenských technických noriem
  + STN EN ISO 216 Písací papier a niektoré druhy tlačovín. Orezané formáty. Rady A a B a označovanie smeru výroby (ISO 216) (50 0042),
  + STN 88 6101 Predtlač listových papierov na úradné a obchodné listy,
  + STN 01 6910 Pravidlá písania a úpravy písomností.
* Logotypov štátnej správy
  + Inštrukcia Ministerstva zahraničných vecí a európskych záležitostí Slovenskej republiky č. 130.312/2016-OVDI z 22. augusta 2016 ustanovená uznesením Vlády Slovenskej republiky č. 52 zo 17. februára 2016.

Vyžaduje sa certifikát o zhode s výnosom Ministerstva vnútra Slovenskej republiky č. 525/2011 o štandardoch pre elektronické informačné systémy na správu registratúry - https://www.minv.sk/swift\_data/source/verejna\_sprava/odbor%20archivov/dokumenty\_na\_webe/sprava\_registratury/Prehlad%20vydanych%20certifikatov\_201909.pdf.

# Zabezpečenie služieb (SLA)

## Školenie

Objednávateľ požaduje zabezpečiť školenie používateľov RIS minimálne v takomto rozsahu:

* Pri nasadení RIS je potrebné zaškolenie všetkých zamestnancov Objednávateľa, OvZP a BBRSC na bežné používanie systému. Možné aj online formou. Rozsah: Všetci používatelia.
* Zaškolenie tzv. power users (sekretárky, zamestnanci podateľne a pod.) na hĺbkovú znalosť RIS, ktorí budú neskôr schopní vykonávať interné školenia. Rozsah: max 20 používateľov.
* Školenie pre administrátorov RIS. Rozsah: max 6 používateľov.
* Preškolenie tzv. power users a administrátorov RIS pri každej významnej zmene.

## Prevádzka

RIS bude Poskytovateľom prevádzkovaný v zabezpečenom cloude počas celej doby platnosti Zmluvy. Je povinnosťou Poskytovateľa, aby cloud mal dostatočný výkon, kapacitu, ako aj konektivitu pre predpokladaný počet užívateľov. Infraštruktúra musí zodpovedať požadovanej architektúre riešenia opísanej v požiadavkách na RIS.

Objednávateľ požaduje zabezpečenie neprerušenej prevádzky, škálovateľnosti a vysokej dostupnosti v cloudovom prostredí.

Prevádzkyschopnosť RIS nesmie byť viazaná na dodávateľa riešenia IS, t. j. po uplynutí doby prevádzkovania Poskytovateľom musí byť umožnené systém prevádzkovať v réžii Objednávateľa, prípadne v inom cloudovom prostredí.

Objednávateľ požaduje, aby architektúra RIS umožňovala zvýšenie kapacity zvýšením počtu jednotlivých komponentov architektúry (rozloženie záťaže).

Poskytovateľ predloží návrh riešenia, kde z popisu architektúry musí byť zrejmé, že pri hardvérovom alebo softvérovom zlyhaní jedného z komponentov nedôjde k narušeniu prevádzky RIS a zníženiu komfortu jeho používateľov. Neprerušená prevádzka RIS musí byť zabezpečená mimo iného neexistenciou SPOF (Single Point of Failure – jeden bod zlyhania).

Od Poskytovateľa sa požaduje dostupnosť RIS minimálne na úrovni 99,5% (s výnimkou prípadov, keď príčinou nedostupnosti bude výpadok infraštruktúry Objednávateľa), pričom samotná hodnota dostupnosti v percentách sa vypočíta podľa vzorca:

Za nedostupnosť nie je považovaný čas plánovanej, vopred ohlásenej a vzájomne odsúhlasenej údržby, výpadky spôsobené zariadeniami tretích strán, nedostupnosť RIS v dôsledku prác na základe objednávky/požiadavky Objednávateľa.

Rýchlosť odozvy RIS na strane používateľa nesmie trvať viac ako 3 sekundy.

Okrem produkčného prostredia je požadované aj sprístupnenie testovacieho prostredia s rovnakou dostupnosťou a s dostatočným výkonom a kapacitou.

Je požadované, aby komunikácia medzi používateľom a aplikáciou v cloude prebiehala cez zabezpečený informačný kanál pomocou bezpečného protokolu TLS alebo SSL.

Veľkosť vládneho cloudového úložiska je minimálne 1 TB. Poskytovateľ zabezpečí dostatočnú úroveň kapacít úložiska počas celej doby trvania Zmluvy bez navýšenia nákladov pre Objednávateľa. Objednávateľ disponuje cloudovým úložiskom v rámci predplatného MS365 a je možné jeho využitie pri implementácii a následnej prevádzke Diela.

Poskytovateľ je povinný vyvíjať úsilie, aby všetky dáta Objednávateľa umiestené v cloude boli chránené pred stratou, zničením či prípadným ich zneužitím v súlade s bezpečnostnými požiadavkami podľa aktuálne platnej legislatívy, v súlade so štandardami platnými pre informačné systémy verejnej správy ako aj uznávanými bezpečnostnými normami.

Ak to umožní situácia, je Poskytovateľ povinný Objednávateľa na výpadok dostupnosti systému upozorniť v predstihu.

### Monitoring

Objednávateľ požaduje implementovať monitoring RIS do monitorovacieho systému Zabbix prevádzkovaného Objednávateľom.

## Podpora

V rámci prevádzkovej podpory je potrebné vykonávať' pravidelné aj nepravidelné zásahy do RIS, ktorých cieľom je udržať RIS plne funkčný a zároveň pre koncových používateľov plne použiteľný.

### Hot-line a podpora koncových používateľov v režime 5x8

Predmetom je poskytovanie poradenstva a riešenie operatívnych problémov koncových používateľov na základe telefonického alebo e-mailového kontaktu počas pracovných dní v čase od 8.00 hod. do 16.00 hod.

Priama podpora koncových používateľov bude vykonávaná vzdialeným prístupom na ich pracovné stanice.

### Odstraňovanie vád RIS a potrebné zmeny nastavení podľa požiadaviek používateľov

Predmetom je:

* odstraňovanie chýb v softvéri, ktoré sa prejavia počas práce koncových používateľov,
* zmeny v nastaveniach RIS v súvislosti so zmenami procesov v organizácii alebo v súvislosti s legislatívnymi zmenami,
* generovanie a nahrávanie certifikátov pre komunikáciu s ÚPVS,
* zmeny v nastaveniach integračnej platformy alebo integrácií s ohľadom na zmeny v ÚPVS,
* voliteľne: vytváranie používateľských účtov, skupín, profilov oprávnení, útvarov, agend.

### Požiadavka na reporty

Sú vyžadované reporty o rozsahu poskytnutých služieb podpory aplikačného programového vybavenia, ktoré sú súčasťou hodnotenia úrovne poskytovaných služieb. Report bude obsahovať minimálne nasledovné položky:

* Identifikátor problému v centrálnom Helpdesku Poskytovateľa,
* Dátum vytvorenia,
* Dátum poslednej zmeny,
* Identifikácia modulu/komponentu prípadne funkčnej časti RIS,
* Zadávateľ,
* Riešiteľ,
* Popis,
* Priorita (Typ požiadavky vzhľadom na SLA),
* Reakčná doba SLA,
* Odchýlka od reakčnej doby SLA,
* Doba neutralizácie problému SLA,
* Odchýlka od doby neutralizácie problému SLA,
* Rozsah služieb podpory aplikačného programového vybavenia v hodinách.

### Akceptačné konanie

### Poskytovateľ sa zaväzuje poskytovať službu Podpora nepretržite počas trvania Zmluvy, pričom akceptácia tohto plnenia je vykonaná na mesačnej báze vždy na konci daného mesiaca. Fakturácia je vykonávaná podľa podmienok stanovených Zmluvou.

### Parametre kvality poskytovanej služby Podpora

Reakčná doba Poskytovateľa na problém Objednávateľa sa určuje na základe príslušnej úrovne spracovania problémov. Poskytovateľ poskytuje službu Podpora na základnej úrovni spracovania požiadaviek (USP). Čas sa vždy meria od momentu, kedy je problém zaznamenaný do Helpdesku alebo v prípade nedostupnosti Helpdesku od momentu nahlásenia problému alternatívnym spôsobom, t. j. od momentu doručenia hlásenia problému emailom alebo nahlásením problému telefonicky.

Ak sa Zmluvné strany prostredníctvom kontaktných osôb nedohodnú na rovnakej kategorizácii priority požiadavky, eskalujú požiadavku na osoby uvedené ako osoby zodpovedné za plnenie Zmluvy, ktoré sú povinné riešiť eskaláciu v rámci svojich kompetencií. Dohoda na ich úrovni má konečnú platnosť.

V prípade, že incident má za následok znemožnenie používania RIS (kategória A), je Poskytovateľ povinný po vzájomnej dohode s kontaktnými osobami Objednávateľa, súbežne s odstránením incidentu, poskytnúť súčinnosť pri návrhu náhradného riešenia formou organizačného opatrenia tak, aby neboli narušené prevádzkové ani iné činnosti Objednávateľa.

V prípade poruchy technickej a systémovej infraštruktúry na strane Objednávateľa sa čas riešenia pozastavuje až do doby odstránenia poruchy tejto infraštruktúry, pričom Poskytovateľ nie je v omeškaní. Tento stav sa ukončuje odstránením poruchy na strane Objednávateľa a následným informovaním Poskytovateľa o tejto skutočnosti.

V prípade poruchy technickej a systémovej infraštruktúry na strane Poskytovateľa sa čas riešenia nepozastavuje, Poskytovateľ sa v prípade neodstránenia poruchy v stanovenom čase dostáva do omeškania.

V prípade, ak problém je možné odstrániť len upgradom/updatom RIS, a chyba nie je na strane Poskytovateľa, Poskytovateľ to vyznačí v Helpdesku, alebo v prípade výpadku RIS túto skutočnosť oznámi Objednávateľovi prostredníctvom emailu.

V rámci riešenia incidentu vyvinie Poskytovateľ maximálne úsilie tak, aby nedošlo ku strate a nekonzistencii dát.

V prípade, že pri kontrole správnosti riešenia incidentu vykonaného Poskytovateľom dôjde k zisteniu nedostatkov alebo chýb, budú tieto skutočnosti oznámené Poskytovateľovi a požiadavka na odstránenie incidentu zo strany Objednávateľa bude klasifikovaná ako nevyriešená.

Záznamy o vykonaných činnostiach tejto služby dodáva Poskytovateľ Objednávateľovi prostredníctvom nástrojov používaných u Poskytovateľa v rámci Helpdesku.

### Servisná podpora

Služby servisnej podpory prevádzky RIS zahŕňajú predovšetkým:

* Zabezpečenie servisnej podpory RIS odbornými zamestnancami Poskytovateľa pre riešenie hlásených incidentov, a to počas pracovných dní, v čase od 8.00 hod. do 16.00 hod.,
* Odstraňovanie hlásených incidentov a odstraňovanie chýb v RIS, brániacich bezproblémovému používaniu informačného systému, s dodržaním požadovaných reakčných časov, resp. poskytnutie náhradného riešenia pri riešení incidentov,
* Poskytovanie odborných telefonických, mailových a osobných konzultácií pre kľúčových používateľov ohľadom poskytnutia odpovedí na otázky týkajúce sa problémových situácií, ktoré môžu vzniknúť pri používaní RIS, ako aj ohľadom spôsobu realizácie nových požiadaviek na RIS, a to počas pracovných dní, v čase od 8.00 hod. do 16.00 hod.,
* prevádzka Helpdesku pre určených pracovníkov Objednávateľa pre nahlasovanie a riadenie životného cyklu riešenia incidentov a požiadaviek, a to počas pracovných dní, v čase od 8.00 hod. do 16.00 hod. Helpdesk musí zaznamenávať transparentne všetky udalosti, na základe ktorých bude možné preukázateľne dokladovať plnenie poskytovaných služieb a reakčných časov. Helpdesk musí mať funkcionalitu automatickej mailovej notifikácie určených zamestnancov Objednávateľa pri akejkoľvek zmene stavu riešenia nahláseného incidentu. Súčasťou používateľského rozhrania musí byť možnosť nahrať viaceré prílohy k incidentu (obrázky, dokumenty a pod.). V prípade nedostupnosti Helpdesku musí Poskytovateľ poskytnúť náhradné riešenie pre hlásenie incidentov, a to až do doby opätovného sprístupnenia Helpdesku.

Požadované parametre kvality služieb servisnej podpory RIS:

|  |  |  |
| --- | --- | --- |
| *Kategória incidentu* | *Reakčná doba odozvy* | *Doba vyriešenia* |
| *A* | *4 pracovné hodiny* | *8 pracovných hodín* |
| *B* | *8 pracovných hodín* | *40 pracovných hodín* |
| *C* | *24 pracovných hodín* | *160 pracovných hodín* |

A – Kritický incident - chyba alebo nesplnená požiadavka znemožňuje prácu minimálne 50% používateľov. Poskytovateľ' je povinný do 4 pracovných hodín od nahlásenia incidentu navrhnúť riešenie a do 8 pracovných hodín od nahlásenia incidentu riešenie realizovať.

B – Vysoký incident - chyba alebo nesplnená požiadavka znemožňuje prácu minimálne 20% používateľov. Poskytovateľ' je povinný do 8 pracovných hodín od nahlásenia incidentu navrhnúť riešenie a do 40 pracovných hodín od nahlásenia incidetntu riešenie realizovať'.

C – Normálny incident - chyba alebo nesplnená požiadavka neznemožňuje prácu, ale jej riešenie je z dlhodobého hľadiska potrebné. Poskytovateľ je povinný do 24 pracovných hodín od nahlásenia incidentu navrhnúť riešenie a do 160 pracovných hodín od nahlásenia incidentu riešenie realizovať.

Zaradenie incidentu do príslušnej kategórie je na prvotnom posúdení Objednávateľa. V prípade rozporu o zaradení incidentu budú Zmluvné strany rokovať o zaradení incidentu do príslušnej kategórie.

### Technologická podpora

Technologická podpora oprávňuje Objednávateľa získať bez ďalších poplatkov najnovšie aktualizácie (update) a/alebo nové verzie (upgrade) SW aplikácie RIS v rozsahu dodaných licencií minimálne jedenkrát za 12 (dvanásť) mesiacov počas platnosti Zmluvy, ak sú uvoľnené k distribúcii koncovému užívateľovi.

Služba technologickej podpory zahŕňa:

* upgrade RIS pri prechode na vyššie verzie webových prehliadačov do 6 mesiacov od uvoľnenia vyššej verzie,
* upgrade novej verzie RIS do 6 mesiacov po písomnom oznámení Objednávateľa Poskytovateľovi o pláne nasadenia vyššej verzie využívaného podporného informačného systému (operačný systém, databázový server, aplikačný server),
* dodanie administrátorskej podpory pri upgrade systému na novú verziu (podpora implementácie/testovacej prevádzky, technická dokumentácia, testovacie postupy),
* aktualizácia užívateľskej dokumentácie pri upgrade SW aplikácie RIS,
* poradenstvo v otázkach, ktoré sa môžu vyskytnúť pri používaní/reinštalácií SW aplikácie RIS, ktoré nie je možné vyriešiť pomocou užívateľskej alebo administrátorskej dokumentácie a nie sú zapríčinené chybou SW aplikácie.

### Údržba licencií

Predmetom je zabezpečenie pravidelných (ročných) úhrad za údržbu licencií (ročné aktualizačné poplatky, maintenance) tak, aby Objednávateľ využíval aktuálne verzie a bezpečnostné záplaty všetkých softvérových produktov.

Predmetom je aj inštalácia nových verzií operačných systémov, databázových systémov aj aplikácií a potrebná migrácia údajov.

### Profylaktická kontrola a analýza chybových hlásení, bezpečnostné aktualizácie všetkých komponentov

Predmetom sú pravidelné profylaktické práce (minimálne raz mesačne):

* kontrola logov,
* kontrola voľného priestoru na diskoch,
* kontrola vyťaženia CPU a RAM,
* kontrola dostupnosti bezpečnostných záplat pre softvérové produkty.

Výsledkom je návrh opatrení a v prípade bezpečnostných záplat ich bezprostredná aplikácia.

Poskytovateľ' vždy po uplynutí kalendárneho mesiaca odovzdá Objednávateľovi protokoly z administrácie RIS, ktoré budú obsahovať' minimálne:

* dátum a čas profylaktickej kontroly a zistené hodnoty (voľné miesto, priemerné vyťaženie),
* výnimočné stavy z logov RIS, zoznam aplikovaných bezpečnostných záplat a aktualizácií RIS,
* meno a priezvisko osoby, ktorá kontroly vykonala.

### Plán rozvoja v rámci mesačného paušálu (súčasť služby Podpora)

V rámci mesačného paušálu Poskytovateľ' zabezpečí rozvoj RIS v rozsahu zabezpečenia legislatívnych zmien a drobných úprav, ktoré nemenia zásadným spôsobom funkcionalitu systému.

#### Zabezpečenie legislatívnych zmien

Povinnosť Poskytovateľa zabezpečiť rozvoj RIS v rozsahu zabezpečenia legislatívnych zmien sa nevzťahuje na legislatívne zmeny veľkého charakteru, ktoré by zásadným spôsobom rozširovali funkcionalitu RIS, napr. keď zmenou zákona získa Objednávateľ novú kompetenciu, ktorá vyvolá potrebu spracovávania úplne novej agendy, pre ktorú je potrebný nový modul resp. funkcionalita RIS.

#### Drobné úpravy

Za drobné úpravy sú považované také úpravy, ktoré nemenia zásadným spôsobom funkcionalitu RIS:

* pridanie/odstránenie/zmena dátového poľa vo formulári alebo evidencii,
* zmena v nastavení niektorého z procesov v rámci agendového systému RIS,
* zmena komunikačných protokolov alebo rozhraní v rámci existujúcich integrácií na ÚPVS alebo spoločné moduly,
* zmena integrácie na agendové systémy,
* pridanie/zmena tlačových výstupov a štatistík.

Rozsah služby Podpora je 40 človekohodín mesačne. Ak Poskytovateľ v danom mesiaci poskytne Objednávateľovi službu Podpora v nižšom rozsahu než 40 človekohodín, budú nevyčerpané človekohodiny pripočítané k počtu hodín, ktoré sú zahrnuté do mesačného paušálu v ďalšom období. Ak plnenie poskytovateľa prekročí mesačný paušál, môžu sa Zmluvné strany dohodnúť na ďalšom čerpaní služby Podpora nad rámec mesačného paušálu, maximálne však do výšky 864 človekohodín (ďalej len ako „maximálny súhrnný rozsah služby nad paušál“) za celé obdobie trvania Zmluvy.

Objednávateľ nie je povinný vyčerpať celý maximálny súhrnný rozsah služby nad paušál..

## Poradenstvo a rozvoj

Služba Poradenstvo a rozvoj RIS zahŕňa:

* Zabezpečenie poskytovania poradenských služieb RIS odbornými zamestnancami Poskytovateľa počas pracovných dní, v čase od 8.00 hod do 16.00 hod.,
* Integráciu na ďalšie systémy Objednávateľa, alebo externé systémy podľa požiadaviek Objednávateľa vo vopred stanovenom rozsahu a za vzájomne odsúhlasených podmienok,
* Poradenstvo pri implementácii plnej funkčnosti systému RIS do procesov Objednávateľa,
* Realizáciu zmien funkčnosti, rozšírení, integrácií, školení, konfigurácií a nastavení RIS na základe požiadaviek Objednávateľa a aktualizácia príslušnej dokumentácie RIS, a to v súlade s registrom požiadaviek vytvoreným v rámci skúšobnej prevádzky,
* Zabezpečenie rozvoja RIS, a to napríklad v rámci nasledovných rozvojových tém:
  + napojenie na CSRU a automatizácia získavania a odosielania referenčných údajov – podpora princípu 1 krát a dosť,
  + bezpapierový úrad a bezpapierové spisy,
  + doplnenie publikovania ďalších údajov z procesov Objednávateľa pre zvýšenie transparentnosti,
  + publikovanie dát ako Opendata,
  + využitie centrálneho Modulu dlhodobej archivácie elektronických dokumentov,
  + evidencia zmlúv,
  + zápožičky spisov externému subjektu (napr. polícii pri vyšetrovaní).

Služba Poradenstvo a rozvoj bude vykonávaná len na základe zadania požiadavky na rozvoj Objednávateľom do Helpdesku alebo na základe písomnej požiadavky zaslanej Poskytovateľovi zo strany Objednávateľa.

Proces objednania služby Poradenstvo a rozvoj sa začína vytvorením požiadavky a jej predložením Poskytovateľovi. Požiadavku je oprávnená predložiť len oprávnená osoba zo strany Objednávateľa uvedená v zozname oprávnených osôb.

V prípade, ak Poskytovateľom odhadovaná pracnosť na realizáciu zadanej požiadavky je viac ako 2 hodiny, objednávke musí predchádzať vypracovanie cenovej kalkulácie Poskytovateľom v rozsahu požiadaviek Objednávateľa a to najneskôr do pätnástich pracovných dní od doručenia požiadavky. Pre vypracovanie návrhu riešenia poskytne Objednávateľ Poskytovateľovi súčinnosť nevyhnutnú na jeho vypracovanie.

## Exit služby

V rámci Exit služieb Objednávateľ od Poskytovateľa požaduje:

* odovzdanie popisu systémov, aplikácií (aj tretích strán) a ich vzájomnej komunikácie (vrátane komunikačných portov a adries a komunikačných rozhraní),
* odovzdanie vyexportovaných dát zo všetkých aplikácií v XML štruktúre spolu s popisom tejto štruktúry; samostatné súbory (prílohy registratúrnych záznamov) môžu byť zakódované v Base64 ako súčasť XML exportu, alebo odovzdané samostatne, pričom v XML exporte budú jednoznačne referencovateľné,
* poskytnutie súčinnosti po dobu troch mesiacov od ukončenia Zmluvy (vo forme konzultačných služieb) novému poskytovateľovi služieb pri prevzatí administrácie systémov/aplikácií a pri importe údajov do nového systému,
* odovzdanie všetkých zdrojových kódov, ktoré vznikli v súvislosti s vykonaním Diela a poskytovaním služieb a nie sú súčasťou krabicového softvéru alebo softvéru tretích strán (teda aplikácií, ktoré boli vyrobené na mieru pre Objednávateľa),
* odovzdanie všetkých prihlasovacích údajov (administrátorských) k operačným systémom aj aplikáciám.

Ak sa Zmluvné strany nedohodnú inak, Poskytovateľ je povinný odovzdať Objednávateľovi všetky systémy, aplikácie, dáta, kódy a údaje špecifikované v popise Exit služieb najneskôr ku dňu zániku Zmluvy.

Rozsah služby Exit služby je maximálne 100 človekohodín počas doby trvania Zmluvy. Objednávateľ nie je povinný vyčerpať celý maximálny súhrnný rozsah služby podľa predchádzajúcej vety.

# Príloha č.2 – Cenová kalkulácia (návrh na plnenie kritérií)

|  |  |  |  |  |  |  |  |
| --- | --- | --- | --- | --- | --- | --- | --- |
| Označenie položky | Merná jednotka | Počet | Jednotková cena bez DPH | Jednotková cena s DPH | Cena spolu bez DPH | Cena spolu s DPH | |
| Dielo (vrátane licencií pre neobmedzený počet používateľov) | Ks | 1 |  |  |  |  | |
| Školenie | Ks | 1 |  |  |  |  | |
| Prevádzka | Mesiac | 36 |  |  |  |  | |
| Podpora | Mesiac | 36 |  |  |  |  | |
| Podpora nad rámec mesačného paušálu | človekohodina | Max 864 |  |  |  |  |
| Poradenstvo a rozvoj | človekodni | Max 300 |  |  |  |  | |
| Exit služby | človekohodina | Max 100 |  |  |  |  | |

# Príloha č. 3 – Harmonogram

# Príloha č. 4 – Zoznam subdodávateľov

|  |  |  |  |  |
| --- | --- | --- | --- | --- |
| **Por. č.** | **Subdodávateľ (Názov subdodávateľa, adresa sídla, IČO, DIČ)** | **Osoba oprávnená konať za subdodávateľa** | **% podiel z hodnoty zákazky** | **Predmet subdodávky - stručný opis časti Zmluvy, ktorá bude predmetom subdodávky** |
|  |  |  |  |  |

# Príloha č. 5 - Dohoda o ochrane dôverných informácií

**Dohoda o ochrane dôverných informácií**

uzatvorená podľa § 269 ods. 2 zákona č. 513/1991 Zb. Obchodný zákonník

|  |  |  |
| --- | --- | --- |
| Názov: | **Banskobystrický samosprávny kraj** | |
| Sídlo: | Námestie SNP 23, 974 01 Banská Bystrica | |
| Štatutárny orgán: | Mgr. Ondrej Lunter, predseda Banskobystrického samosprávneho kraja | |
| IČO: | 37 828 100 | |
| IČ DPH: | (nie je platcom DPH) | |
| DIČ: | 2021627333 | |
| Bankové spojenie: | Štátna pokladnica, Radlinského 32, Bratislava 810 05 | |
| IBAN: | SK16 8180 0000 0070 0063 5390 | |
| SWIFT: |  | |
| Zápis v ORSR: | (nie je zapísaný v ORSR) | |
|  | |  | |

ďalej len ako „**Poskytujúca strana**“

|  |  |  |
| --- | --- | --- |
| Obchodné meno: |  | |
| Sídlo: |  | |
| Štatutárny orgán: |  | |
| IČO: |  | |
| IČ DPH: |  | |
| DIČ: |  | |
| Bankové spojenie: |  | |
| IBAN: |  | |
| SWIFT: |  | |
| Zápis v ORSR: |  | |
|  | |  | |

ďalej len ako „**Prijímajúca strana**“

ďalej spoločne len ako „**Strany**“ a samostatne len ako „**Strana**“

**PREAMBULA**

1. Z dôvodu zabezpečenia maximálnej dôvernosti informácií získaných v súvislosti so vzájomnými rokovaniami a ďalšou spoluprácou v rámci plnenia Zmluvy o dielo a poskytovaní služieb, predmetom ktorej bude záväzok Prijímajúcej strany Poskytujúcej strane dodať a implementovať Registratúrny informačný systém (ďalej len ako „**Zmluva**“), pri ktorej Poskytujúca strana môže odovzdať a/alebo sprístupniť informácie/dáta dôverného charakteru a v záujme ochrany týchto informácií/dát, uzatvárajú Strany túto Dohodu o ochrane dôverných informácií (ďalej len ako „**Dohoda**“), na základe ktorej Poskytujúca strana poskytne Prijímajúcej strane dôverné informácie.

**Článok 1**

**DEFINÍCIA DÔVERNEJ INFORMÁCIE**

1. V zmysle tejto Dohody sa za dôvernú informáciu považuje akákoľvek informácia/dáta, o ktorej/ktorých možno vzhľadom na jej/ich povahu a obsah predpokladať, že na ich utajení má Poskytujúca strana záujem, a ktoré nie sú bežne dostupné v obchodných kruhoch, najmä obchodné tajomstvo, know-how, analýzy, kompilácie, štúdie, správy, databázy, dokumenty, finančné, štatistické a osobné údaje, podnikateľské plány alebo iné materiály, poskytnuté ústne, písomne, vizuálne, poskytnutím prístupu k informáciám (napr. databáze) alebo akýmkoľvek iným spôsobom, týkajúce sa Poskytujúcej strany. Za dôverné informácie sa považujú aj informácie, ktoré sú vo všeobecnosti dostupné alebo prístupné verejnosti, ak takéto informácie budú Poskytujúcou stranou získané, zhromaždené, zostavené alebo vedené spôsobom, ktorý nie je prístupný verejnosti alebo pre účel prospešný Poskytujúcej strane. Za dôvernú informáciu sa považuje vždy informácia, ktorú Poskytujúca strana v zmysle kategórií informácií podľa tejto Dohody označí ako „interné“ alebo „chránené“.
2. Dôvernou informáciou nie je:
   1. informácia/dáta, ktoré sú všeobecne známe alebo sa stali všeobecne známymi inak ako porušením Dohody Prijímajúcou stranou alebo v dôsledku protiprávneho konania tretej strany,
   2. informácia/dáta, ktoré boli nezávisle vyvinuté, bez použitia akýchkoľvek dôverných informácií Poskytujúcej strany podľa tejto Dohody,
   3. informácia/dáta, ktoré boli Prijímajúcej strane poskytnuté treťou stranou, ktorá takéto informácie/dáta nezískala porušením povinnosti ich ochrany,
   4. informácia/dáta, ktoré je Prijímajúca strana donútená poskytnúť na základe zákona alebo právoplatného rozhodnutia orgánu verejnej moci za predpokladu, že:
      1. bez zbytočného meškania písomne, telefonicky alebo faxom informuje druhú Stranu o možnosti, že bude nútená poskytnúť informáciu podľa ods. 1. tohto článku Dohody,
      2. poskytne druhej Strane potrebnú súčinnosť pri obrane proti nútenému poskytnutiu informácie/dát podľa ods. 1. tohto článku Dohody,
      3. poskytne informáciu/dáta podľa ods. 1. tohto článku Dohody len v minimálnom nevyhnutnom a požadovanom rozsahu,
   5. informácia/dáta, ktoré je povinná Poskytujúca strana zverejniť alebo sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
3. Informácie, údaje, dokumenty a listinné podklady poskytnuté, resp. sprístupnené si navzájom Stranami tejto dohody, musia byť pri poskytnutí, resp. sprístupnení zreteľne označené nápisom „verejné“, alebo „interné“, alebo „chránené“ (v zmysle príslušnej dokumentácie Poskytujúcej strany). Ak takéto označenie na informácii nie je, považuje sa takto poskytnutá informácia za verejnú.
4. V prípade, že si Prijímajúca strana nie je istá, či majú byť akékoľvek skutočnosti alebo informácie podľa vôle Poskytujúcej strany utajené, je povinná si pred ich oznámením alebo sprístupnením tretej osobe na to vyžiadať písomný súhlas Poskytujúcej strany. Prijímajúca strana sa zaväzuje konať v dobrej viere tak, aby zachovala dôvernú povahu dôverných informácií.

**Článok 2**

**ÚČEL DOHODY**

1. Účelom tejto Dohody je predovšetkým, no nie len, stanovenie podmienok ochrany dôverných informácií, ktoré môže Poskytujúca strana odovzdať alebo sprístupniť Prijímajúcej strane, a to bez ohľadu na formu takto poskytnutých a/alebo sprístupnených informácií.
2. Účelom tejto Dohody je zachovanie mlčanlivosti a ochrana dôverných informácií, o ktorých sa Prijímajúca strana dozvedela pri vzájomnej spolupráci v rámci rokovaní a spolupráce popísanej v preambule tejto Dohody.

**Článok 3**

**OCHRANA DÔVERNÝCH INFORMÁCIÍ**

1. Prijímajúca strana sa zaväzuje, že poskytnuté dôverné informácie použije výhradne na účely a ciele, na ktoré budú Poskytujúcou stranou určené a v súlade s touto Dohodou.
2. Poskytnuté dôverné informácie podliehajú vždy mlčanlivosti bez ohľadu na to, či ako také boli explicitne označené alebo nie.
3. Prijímajúca strana sa zaväzuje chrániť poskytnuté dôverné informácie pred odcudzením, stratou, zneužitím a neoprávneným kopírovaním.
4. Prijímajúca strana sa zaväzuje, pokiaľ nie je v tejto Dohode stanovené inak, že dôverné informácie bez predchádzajúceho písomného súhlasu Poskytujúcej strany neposkytne ani nesprístupní tretej strane.
5. Za porušenie povinnosti ochrany dôverných informácií sa nepovažuje:
   1. poskytnutie dôverných informácií oprávnenému subjektu Stranou tejto Dohody na základe povinnosti vyplývajúcej z platných právnych predpisov pre Stranu tejto Dohody, ktorá informácie poskytuje,
   2. poskytnutie dôverných informácií Poskytujúcou stranou schválenému subdodávateľovi Prijímajúcej strany v rozsahu potrebnom pre plnenie jeho úloh, ktorý je viazaný povinnosťou mlčanlivosti minimálne v rozsahu stanovenom touto Dohodou, pričom za porušenie povinnosti touto osobou zodpovedá Prijímajúca strana v plnom rozsahu,
   3. poskytnutie dôverných informácií odborným poradcom strán (advokáti, daňoví poradcovia, audítori), ktorí sú viazaní zákonnou povinnosťou mlčanlivosti a to v súvislosti s poskytovaním ich služieb dotknutej Strane, pričom za porušenie povinnosti týchto osôb zodpovedá Prijímajúca strana v plnom rozsahu.

Prijímajúca strana je vždy povinná požiadať o písomný súhlas Poskytujúcej strany pre poskytovanie informácií tretej strane, ak je touto alternatívny operátor na trhu poštových služieb.

1. Prijímajúca strana sa zaväzuje, že bude dôverné informácie chrániť aspoň v takom rozsahu ako vlastné dôverné informácie, v žiadnom prípade však nie v menšom rozsahu ako je primeraný a obvyklý stupeň ochrany takýchto informácii. Prijímajúca strana obmedzí poskytnutie dôverných informácií iba tým osobám, pre ktoré sú nevyhnutne potrebné na splnenie úlohy uvedenej v preambule tejto Dohody. Prijímajúca strana sa zaväzuje v rovnakom rozsahu zaviazať mlčanlivosťou svoje organizačné zložky, zamestnancov alebo riadiacich pracovníkov, prostredníctvom ktorých sa splnenie úlohy uvedenej v preambule tejto Dohody uskutočňuje, pričom za porušenie povinnosti týchto osôb zodpovedá Prijímajúca strana v plnom rozsahu.
2. Prijímajúca strana sa ďalej zaväzuje počas doby platnosti tejto Dohody, ako aj po jej zániku, pokiaľ ju tejto povinnosti Poskytujúca strana písomným vyhlásením nezbaví, chrániť dôverné informácie najmä pred ich
   1. neoprávneným použitím, čím sa rozumie akékoľvek použitie dôvernej informácie v rozpore s touto Dohodou,
   2. sprístupnením tretej strane,
   3. zverejnením alebo sprístupnením, pokiaľ také zverejnenie alebo sprístupnenie nie je dané povinnosťou vyplývajúcou z platnej legislatívy,
   4. akýmkoľvek iným neoprávneným zverejnením, sprístupnením, stratou, odcudzením, zničením, rozširovaním, rozmnožovaním, náhodným či iným poškodením či iným neoprávneným využívaním alebo spracovaním.
3. Prijímajúca strana je oprávnená poskytnúť alebo sprístupniť dôvernú informáciu bez predchádzajúceho písomného súhlasu Poskytujúcej strany len na základe právoplatného rozhodnutia orgánu verejnej moci za splnenia podmienok stanovených v čl. 1 ods. 2 písm. d. tejto Dohody a v prípade uvedenom v čl. 1 ods. 2 písm. e. tejto Dohody. Prijímajúca strana je povinná o uvedenej skutočnosti bezodkladne informovať Poskytujúcu stranu, ak jej v tom nebráni zákonné obmedzenie.
4. Prijímajúca strana nesmie dôverné informácie využívať mimo vzájomnej spolupráce počas ani po skončení vzájomnej spolupráce. Táto povinnosť platí bez časového obmedzenia po zániku tejto Dohody.
5. Strany sa zaväzujú dodržiavať právne predpisy vzťahujúce sa na ochranu dôverných informácií, obchodného tajomstva, ochranu osobných údajov, ako aj všetky právne predpisy, ktorými sú viazané. Prijímajúca strana je pri ochrane dôverných informácií povinná postupovať v súlade so zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov a zákonom č. 69/2018 Z. z. o kybernetickej bezpečnosti a o zmene a doplnení niektorých zákonov.
6. Prijímajúca strana je povinná oboznámiť Poskytujúcu stranu o porušení povinnosti chrániť dôverné informácie bez zbytočného odkladu potom, čo sa o takomto porušení dozvie. Prijímajúca strana je povinná v takomto prípade bezodkladne vykonať opatrenia potrebné na zamedzenie porušovania povinností vyplývajúcich jej z tejto Dohody.
7. Prijímajúca strana je povinná písomne oznámiť Poskytujúcej strane akékoľvek okolnosti, ktoré by mohli viesť k vzniku konfliktu záujmov s Poskytujúcou stranou.
8. Prijímajúca strana berie na vedomie, že Poskytujúca strana poskytuje dôverné informácie bez záruk akéhokoľvek druhu a nezodpovedá Prijímajúcej strane za škody, vzniknuté v súvislosti s poskytnutím, resp. sprístupnením týchto dôverných informácií.
9. Prijímajúca strana si je vedomá všetkých obchodno-právnych a trestno-právnych dôsledkov porušenia povinností podľa tohto článku Dohody.

**Článok 4**

**NAKLADANIE S DÔVERNÝMI INFORMÁCIAMI**

1. Prijímajúca strana použije poskytnuté dôverné informácie jedine za účelom a cieľom definovaným v tejto Dohode. Oprávnenie Prijímajúcej strany nakladať s dôvernými informáciami v zmysle tejto Dohody zaniká po splnení účelu ich poskytnutia, resp. sprístupnenia.
2. Poskytnutím dôverných informácií Poskytujúca strana v žiadnom prípade neprevádza a ani nemá v úmysle previesť majetkové či iné práva k akýmkoľvek predmetom duševného vlastníctva, ktoré vyplývajú, alebo by mohli vyplynúť z poskytnutých dôverných informácií.
3. V prípade, ak Prijímajúca strana akýkoľvek záväzok týkajúci sa ochrany dôverných informácií vyplývajúci z tejto Dohody poruší, zodpovedá Poskytujúcej strane za takto vzniknutú škodu v celom rozsahu. V prípade, ak by na základe právneho predpisu, súdneho alebo iného rozhodnutia alebo akejkoľvek inej skutočnosti vznikla v súvislosti s porušením povinností podľa tejto Dohody povinnosť uhradiť akúkoľvek finančnú čiastku v prospech akejkoľvek tretej osoby, zaväzuje sa Prijímajúca strana túto povinnosť splniť namiesto Poskytujúcej strany, avšak len v prípade, ak povinnosť plnenia Poskytujúcej strany vznikla v súvislosti s konaním Prijímajúcej strany, ktorým došlo k porušeniu jej povinností podľa tejto Dohody. Pokiaľ by Prijímajúca strana túto povinnosť nesplnila a musela by ju splniť Poskytujúca strana, zaväzuje sa Prijímajúca strana, že zaplatí Poskytujúcej strane všetko, čo bola Poskytujúca strana povinná zaplatiť a zároveň jej uhradí všetky náklady spojené s uskutočnenými úkonmi.
4. Ak Prijímajúca strana poruší povinnosť ochrany dôverných informácií a tieto dôverné informácie alebo ich časť bez súhlasu Poskytujúcej strany akýmkoľvek spôsobom odovzdá alebo poskytne tretej strane, alebo umožní k nim prístup tretej strany alebo ich použije sama v rozpore s účelom a cieľom, pre ktorý jej boli tieto dôverné informácie poskytnuté zo strany Poskytujúcej strany, má Poskytujúca strana právo požadovať od Prijímajúcej strany zaplatenie zmluvnej pokuty vo výške 5.000,- EUR bez DPH za každé jednotlivé porušenie, pričom právo Poskytujúcej strany požadovať náhradu škody tým nie je dotknuté.
5. Ak je Prijímajúca strana nútená na dosiahnutie účelu a cieľa poskytnutia dôverných informácií sprístupniť tieto ďalšej osobe, je povinná oboznámiť všetky tieto osoby, so svojimi povinnosťami a záväzkami prevzatými touto Dohodou a zaviazať ich písomným právnym úkonom na dodržiavanie obmedzení používania dôverných informácií a povinností ich ochrany v rovnakom rozsahu v akom sa vzťahujú na Prijímajúcu stranu podľa tejto Dohody. Prijímajúca strana je povinná vopred oznámiť Poskytujúcej strane údaje o každej osobe, či už fyzickej alebo právnickej, ktorej dôverné informácie poskytla a vopred si vyžiadať jej písomný súhlas s takýmto poskytnutím, ak táto Dohoda nestanovuje inak.
6. Za porušenie záväzku ochrany dôverných informácií osobami, ktorým Prijímajúca strana dôverné informácie sprístupnila alebo poskytla zodpovedá Poskytujúcej strane Prijímajúca strana rovnako ako by sa porušenia tohto záväzku dopustila sama.
7. Poskytujúca strana je oprávnená auditovať a monitorovať aktivity Prijímajúcej strany súvisiace s poskytnutými dôvernými informáciami.
8. V prípade, keď sú dôverné informácie poskytované vzájomne, teda aj zo strany Prijímajúcej strany Poskytujúcej strane, sa ohľadne Dôverných informácií poskytnutých Prijímajúcou stranou Poskytujúcej strane aplikujú na Poskytujúcu stranu zhodné práva a povinnosti ako na Prijímajúcu stranu, vrátane povinnosti zaplatiť zmluvnú pokutu dohodnutú v čl. 4 bod 4 tejto Dohody.

**Článok 5**

**PRÁVA K DÔVERNÝM INFORMÁCIÁM**

1. Všetky dôverné informácie ostávajú vo vlastníctve Poskytujúcej strany a žiadne oprávnenie alebo iné práva vzťahujúce sa na dôverné informácie nie sú udelené alebo prevedené na Prijímajúcu stranu.
2. Na základe písomnej žiadosti je Prijímajúca strana povinná vrátiť Poskytujúcej strane alebo zničiť všetky nosiče informácií so zachytenými dôvernými informáciami, o ktorých vrátenie alebo zničenie Poskytujúca strana požiadala, vrátane všetkých súvisiacich dôverných informácií, najmä, nie však výlučne, všetky kópie, záznamy zachytené na nosičoch dát či iných médiách, poznámky, plány, náčrty, poskytnuté dokumenty a podklady a celú dokumentáciu prináležiacu Poskytujúcej strane, ktoré obsahujú dôverné informácie.

**Článok 6**

**TRVANIE, PLATNOSŤ A ÚČINNOSŤ DOHODY**

1. Táto Dohoda sa uzatvára na dobu určitú a to počas doby platnosti Zmluvy, ktorej prílohou bude táto Dohoda. Práva a povinnosti zmluvných strán uvedené v čl. 3. až čl. 5. tejto Dohody, trvajú aj po skončení platnosti a účinnosti tejto Dohody a to bez časového obmedzenia. Ukončenie platnosti tejto Dohody nemá žiadny vplyv najmä na záväzok strán chrániť a utajovať dôverné informácie získané počas platnosti tejto Dohody a to ani po jej zániku až do doby než sa dôverné informácie stanú všeobecne známymi za predpokladu, že sa tak nestane v dôsledku porušenia povinnosti Prijímajúcej strany.
2. Táto Dohoda nadobúda platnosť v okamihu jej podpisu obidvomi Stranami a účinnosť dňom nasledujúcim po dni jej zverejnenia v Centrálnom registri zmlúv /www.crz.gov.sk/ v zmysle § 47a zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám v znení neskorších predpisov.

**Článok 7**

**ZÁVEREČNÉ USTANOVENIA**

1. Dohoda, ako i práva a povinnosti vzniknuté na základe tejto Dohody alebo v súvislosti s touto Dohodou aj v nej výslovne neupravené sa riadia slovenským právnym poriadkom, najmä Obchodným zákonníkom v znení neskorších predpisov a ostatnými súvisiacimi právnymi predpismi.
2. Strany súhlasia, aby sa ustanovenia tejto Dohody, ktoré sú alebo sa stanú na základe zmeny právnych noriem, rozhodnutia súdu alebo iného obdobného orgánu nevynútiteľné, neaplikovateľné, neplatné alebo nezákonné automaticky zmenili tak, aby spĺňali minimálne požiadavky rozhodujúceho právneho poriadku a boli v súlade s účelom tejto Dohody a mali obdobný právny a obchodný zmysel, pričom ostatné ustanovenia Dohody nie sú týmto nijako dotknuté.
3. Túto Dohodu možno meniť len na základe písomných očíslovaných dodatkov k Dohode podpísaných zástupcami Strán.
4. Strany Dohody sa zaväzujú riešiť prípadné spory vyplývajúce z tejto Dohody prednostne formou dohody (zmieru) prostredníctvom svojich oprávnených zástupcov. V prípade, že sa spor nevyrieši zmierom, je ktorákoľvek Strana oprávnená požiadať o rozhodnutie príslušný súd na území Slovenskej republiky.
5. Každá zo Strán sa zaväzuje, že neprevedie nijaké práva a povinnosti (záväzky) vyplývajúce z tejto Dohody, resp. ich časť na iný subjekt bez predchádzajúceho písomného súhlasu druhej Strany. V prípade porušenia tejto povinnosti bude zmluva o prevode (postúpení) zmluvných záväzkov neplatná.
6. Na dôkaz súhlasu s obsahom tejto Dohody ju zástupcovia Strán potvrdzujú svojimi podpismi. Osoby, ktoré túto Dohodu podpisujú nižšie vyhlasujú, že sú oprávnené konať za príslušnú Stranu v rozsahu potrebnom na uzavretie tejto Dohody.

Poskytujúca strana: Prijímajúca strana:

v Banskej Bystrici, dňa ......................... v ..................., dňa ..............................

....................................................... ....................................................

**Banskobystrický samosprávny kraj**

Mgr. Ondrej Lunter, predseda

# Príloha č. 6 – Preberací protokol o odovzdaní a prevzatí zdrojového kódu

Preberací protokol

O odovzdaní a prevzatí zdrojového kódu

Podľa ZMLUVY O DIELO A POSKYTOVANÍ SLUŽIEB uzatvorenej dňa ..., ktorej predmetom je dodanie a implementácia registratúrneho systému a poskytovanie služieb údržby a rozvoja existujúceho systému pre podporu elektronickej správy registratúry zo dňa \_\_\_\_\_\_\_\_\_\_\_\_\_\_\_\_ (ďalej len ako „Zmluva“)

Poskytovateľ:

Sídlo:

IČO:

**odovzdáva**

a

Objednávateľ: Banskobystrický samosprávny kraj

Sídlo: Námestie SNP 23, 974 01 Banská Bystrica

IČO: 37 828 100

**preberá**

plnenie predmetu Zmluvy v rozsahu:

* úplný zdrojový kód na dátovom médiu (doplniť prípadne inú formu prevzatia zdrojového kódu) v počte 1 ks,
* dokumentáciu zdrojového kódu v slovenskom jazyku na dátovom médiu v počte 1 ks.

V Banskej Bystrici dňa

Poskytovateľ: Objednávateľ:

........................ ........................

obchodné meno Banskobystrický samosprávny kraj

meno a priezvisko, označenie funkcie meno a priezvisko, označenie funkcie

# Príloha č. 7 – Zoznam organizácií

|  |  |  |  |  |  |  |
| --- | --- | --- | --- | --- | --- | --- |
| **IČO** | **Názov** | **Ulica** | **Súpisné číslo** | **Orientačné číslo** | **PSC** | **Mesto** |
| 35985381 | Bábkové divadlo na Rázcestí v Banskej Bystrici | Skuteckého | 127 | 14 | 974 01 | Banská Bystrica |
| 35989611 | Divadlo Štúdio tanca | Komenského | 12 | 12 | 974 01 | Banská Bystrica |
| 35986999 | Verejná knižnica Mikuláša Kováča | Jilemnického | 1710 | 48 | 974 04 | Banská Bystrica |
| 35984953 | Stredoslovenské múzeum | Námestie SNP | 3755 | 4/A | 974 01 | Banská Bystrica |
| 35984929 | Stredoslovenská galéria | Dolná | 141 | 8 | 975 90 | Banská Bystrica |
| 35987138 | Stredoslovenské osvetové stredisko | Dolná | 168 | 35 | 974 01 | Banská Bystrica |
| 35984783 | Horehronské múzeum | Námestie gen. M.R.Štefánika | 47 | 55 | 977 01 | Brezno |
| 35987146 | Novohradská knižnica | Ulica J.Kármana | 2 | 2 | 984 01 | Lučenec |
| 35984791 | Novohradské múzeum a galéria | Námestie Kubínyho | 38 | 3 | 984 01 | Lučenec |
| 45020094 | Novohradské osvetové stredisko | Ulica J. Kármana | 2 | 2 | 984 01 | Lučenec |
| 35987332 | Knižnica Mateja Hrebendu | Hlavné námestie | 9 | 8 | 979 01 | Rimavská Sobota |
| 35985097 | Gemersko-malohontské múzeum | Nám. M.Tompu | 14 | 5 | 979 01 | Rimavská Sobota |
| 35987324 | Gemersko-malohontské osvetové stredisko | Jesenského | 340 | 5 | 979 01 | Rimavská Sobota |
| 35987341 | Hontiansko-novohradská knižnica A. H. Škultétyho | Nám. A. H. Škultétyho | 736 | 5 | 990 01 | Veľký Krtíš |
| 45020108 | Hontiansko-ipeľské osvetové stredisko | Nám. A. H. Škultétyho | 736 | 5 | 990 01 | Veľký Krtíš |
| 35989572 | Divadlo Jozefa Gregora Tajovského | Divadelná | 1727 | 3 | 960 01 | Zvolen |
| 35996561 | Krajská knižnica Ľudovíta Štúra | Ľ. Štúra | 861 | 5 | 960 82 | Zvolen |
| 35987120 | Podpolianske osvetové stredisko | Hrnčiarska | 8324 | 6 | 960 26 | Zvolen |
| 35985020 | Pohronské múzeum | Bernolákova | 20 | 2 | 968 01 | Nová Baňa |
| 35987197 | Knižnica Jána Kollára | Štefánikovo nám. | 33 | 40 | 967 21 | Kremnica |
| 35987405 | Krajská hvezdáreň a planetárium Maximiliána Hella | Dukelských hrdinov | 1298 | 21/A | 965 01 | Žiar nad Hronom |
| 35987189 | Pohronské osvetové stredisko | Dukelských hrdinov | 321 | 21 | 965 01 | Žiar nad Hronom |
| 00365343 | Centrum voľného času - JUNIOR | Tajovského |  | 30 | 975 90 | Banská Bystrica |
| 00516554 | Stredná športová škola | Trieda SNP |  | 54 | 974 01 | Banská Bystrica |
| 00163741 | Školský internát | Internátna |  | 4 | 974 04 | Banská Bystrica |
| 00607053 | Stredná zdravotnícka škola | Tajovského |  | 24 | 974 29 | Banská Bystrica |
| 00161471 | Stredná priemyselná škola Jozefa Murgaša | Hurbanova |  | 6 | 975 18 | Banská Bystrica |
| 17055431 | Stredná odborná škola informačných technológií | Tajovského |  | 30 | 975 90 | Banská Bystrica |
| 00158496 | Stredná odborná škola hotelových služieb a obchodu | Školská |  | 5 | 975 90 | Banská Bystrica |
| 45017000 | Stredná odborná škola | Pod Bánošom |  | 80 | 974 11 | Banská Bystrica |
| 37956108 | Spojená škola | Školská |  | 7 | 975 90 | Banská Bystrica |
| 42195446 | Spojená škola | Kremnička |  | 10 | 974 05 | Banská Bystrica |
| 00162027 | Obchodná akadémia | Tajovského |  | 25 | 975 73 | Banská Bystrica |
| 00160521 | Gymnázium Andreja Sládkoviča | Komenského |  | 18 | 974 01 | Banská Bystrica |
| 17059887 | Konzervatórium Jána Levoslava Bellu | Skuteckého |  | 27 | 974 01 | Banská Bystrica |
| 55609210 | Spojená škola Mikovíniho | Akademická |  | 13 | 969 15 | Banská Štiavnica |
| 00162710 | Stredná odborná škola lesnícka | Akademická |  | 16 | 969 26 | Banská Štiavnica |
| 00160539 | Gymnázium Andreja Kmeťa | Kolpašská | 1738 | 9 | 969 17 | Banská Štiavnica |
| 42317673 | Stredná odborná škola služieb a lesníctva | Kolpašská | 1586 | 9 | 969 56 | Banská Štiavnica |
| 42317657 | Stredná odborná škola techniky a služieb | Laskomerského |  | 3 | 977 46 | Brezno |
| 35652454 | Obchodná akadémia, Malinovského 1, Brezno | Malinovského |  | 1 | 977 01 | Brezno |
| 00162035 | Hotelová akadémia | Malinovského |  | 1 | 977 01 | Brezno |
| 00160547 | Gymnázium Jána Chalupku | Štúrova |  | 13 | 977 18 | Brezno |
| 37956205 | Spojená škola | Štúrova |  | 848 | 962 12 | Detva |
| 17058554 | Gymnázium | Štúrova |  | 849 | 962 12 | Detva |
| 00159352 | Stredná odborná škola | M. R. Štefánika |  | 8 | 963 01 | Krupina |
| 00160644 | Gymnázium Andreja Sládkoviča | M. R. Štefánika |  | 8 | 963 01 | Krupina |
| 37890069 | Stredná odborná škola - Szakkőzépiskola | J.Kalinčiaka | 1584 | 8 | 986 01 | Fiľakovo |
| 00160580 | Gymnázium - Gimnázium | Nám. padlých hrdinov |  | 2 | 986 15 | Fiľakovo |
| 00607029 | Stredná zdravotnícka škola | Lúčna |  | 2 | 984 17 | Lučenec |
| 00893307 | Stredná odborná škola technická | Dukelských hrdinov |  | 2 | 984 01 | Lučenec |
| 00162809 | Stredná odborná škola pedagogická - Pedagógiai Szakközépiskola | Komenského |  | 12 | 984 18 | Lučenec |
| 37890221 | Stredná odborná škola hotelových služieb a dopravy | Zvolenská cesta |  | 83 | 984 01 | Lučenec |
| 00162060 | Obchodná akadémia | Lúčna |  | 4 | 984 16 | Lučenec |
| 00160687 | Gymnázium Boženy Slančíkovej Timravy, Haličská cesta 9, Lučenec | Haličská cesta |  | 9 | 984 03 | Lučenec |
| 00161560 | Stredná priemyselná škola stavebná Oskara Winklera - Winkler Oszkár Építöipari Szakközépiskola | B. Němcovej |  | 1 | 984 15 | Lučenec |
| 42195462 | Spojená škola, Železničná 5, Poltár | Železničná |  | 5 | 987 01 | Poltár |
| 37890182 | Stredná odborná škola | Generála Viesta |  | 6 | 050 01 | Revúca |
| 00161136 | Gymnázium Martina Kukučína | Clementisova | 1166 | 21 | 050 01 | Revúca |
| 00894818 | Stredná odborná škola - Szakközépiskola | Šafárikova |  | 56 | 982 01 | Tornaľa |
| 37956230 | Stredná odborná škola | Hlavná |  | 425 | 981 11 | Hnúšťa |
| 42317665 | Stredná odborná škola technická a agropotravinárska - Műszaki, Mezőgazdasági és Élelmiszeripari Szakközépiskola | Okružná |  | 61 | 979 01 | Rimavská Sobota |
| 42195438 | Stredná odborná škola obchodu a služieb | Športová |  | 1 | 979 01 | Rimavská Sobota |
| 00162108 | Obchodná akadémia - Kereskedelmi Akadémia | K. Mikszátha |  | 1 | 979 80 | Rimavská Sobota |
| 00160784 | Gymnázium Ivana Kraska - Ivan Krasko Gimnázium | P. Hostinského |  | 3 | 979 01 | Rimavská Sobota |
| 00161632 | Stredná odborná škola | Jesenského |  | 903 | 980 61 | Tisovec |
| 37956248 | Spojená škola | Jarmočná |  | 1 | 992 80 | Modrý Kameň |
| 37890051 | Stredná odborná škola | Poľná |  | 10 | 990 01 | Veľký Krtíš |
| 00160709 | Gymnázium Augusta Horislava Škultétyho | Školská |  | 21 | 990 01 | Veľký Krtíš |
| 37890191 | Stredná odborná škola | Gottwaldova | 70 | 43 | 991 06 | Želovce |
| 00163791 | Školský internát | J. Švermu | 1736 | 14 | 960 01 | Zvolen |
| 00606995 | Stredná zdravotnícka škola | J. Kozáčeka |  | 4 | 960 01 | Zvolen |
| 00215589 | Stredná priemyselná škola dopravná | Sokolská | 911 | 94 | 960 01 | Zvolen |
| 45015171 | Stredná odborná škola | J. Švermu |  | 1 | 960 01 | Zvolen |
| 37890115 | Stredná odborná škola hotelových služieb a obchodu | Jabloňová |  | 1351 | 960 01 | Zvolen |
| 37956469 | Stredná odborná škola drevárska | Lučenecká cesta | 2193 | 17 | 960 01 | Zvolen |
| 00160865 | Gymnázium Ľudovíta Štúra | Hronská | 1467 | 3 | 960 49 | Zvolen |
| 37956124 | Stredná odborná škola obchodu a služieb | Osvety |  | 17 | 968 01 | Nová Baňa |
| 00160725 | Gymnázium Františka Švantnera | Bernolákova |  | 9 | 968 01 | Nová Baňa |
| 00891827 | Stredná odborná škola | Bystrická |  | 4 | 966 81 | Žarnovica |
| 37890085 | Stredná odborná škola obchodu a služieb | Jilemnického |  | 1282 | 965 01 | Žiar nad Hronom |
| 00160881 | Gymnázium Milana Rúfusa | Ul. J. Kollára |  | 2 | 965 01 | Žiar nad Hronom |
| 00632252 | Zariadenie sociálnych služieb Senium | Jilemnického | 1710 | 48 | 974 04 | Banská Bystrica |
| 00632287 | Zariadenie sociálnych služieb Trojlístok | Czambelova | 286 | 23 | 976 13 | Slovenská Ľupča |
| 00647926 | Zariadenie sociálnych služieb Domov Márie | Špitálska | 1324 | 3 | 969 01 | Banská Štiavnica |
| 00632864 | Zariadenie sociálnych služieb Luna | Fraňa Kráľa | 1975 | 23 | 977 01 | Brezno |
| 00632317 | Zariadenie sociálnych služieb Vrchárka | Drábsko |  | 24 | 976 53 | Drábsko |
| 00632261 | Zariadenie sociálnych služieb Tereza | Švermova | 35 | 27 | 976 45 | Hronec |
| 37827146 | Zariadenie sociálnych služieb Hron | Štvrť Kapitána Nálepku | 769 | 19 | 976 97 | Nemecká |
| 00632325 | Zariadenie sociálnych služieb Čemerica | 1.mája | 57 | 72 | 976 69 | Pohorelá |
| 00633453 | Zariadenie sociálnych služieb Detvan | Pionierska | 850 | 13 | 962 12 | Detva |
| 00648493 | Zariadenie sociálnych služieb Hriňovčan | Krivec |  | 785 | 962 05 | Hriňová |
| 00648531 | Zariadenie sociálnych služieb Hont | Terany |  | 1 | 962 68 | Terany |
| 00648523 | Zariadenie sociálnych služieb Marína | Partizánska | 24 | 2 | 963 01 | Krupina |
| 52757056 | Zariadenie sociálnych služieb HARMÓNIA | Námestie Tuhárske | 886 | 10 | 984 03 | Lučenec |
| 52757048 | Zariadenie sociálnych služieb AMBRA | Rúbanisko III | 2938 | 52 | 984 03 | Lučenec |
| 00632210 | Zariadenie sociálnych služieb Slatinka | Haličská cesta | 2138 | 9A | 984 03 | Lučenec |
| 00632180 | Zariadenie sociálnych služieb Libertas | Námestie Tuhárske | 2578 | 11 | 984 01 | Lučenec |
| 35653663 | Zariadenie sociálnych služieb Náruč | Sušany |  | 72 | 980 12 | Sušany |
| 00648124 | Zariadenie sociálnych služieb Breza - Szociális Szolgáltatások Intézménye Breza | Úzka | 377 | 49 | 982 01 | Tornaľa |
| 35982535 | Zariadenie sociálnych služieb Vepor | Partizánska | 861 | 2 | 980 55 | Klenovec |
| 00648132 | Zariadenie sociálnych služieb Rimava - Szociális Szolgáltatások Intézménye Rimava | Kirejevská | 1192 | 23 | 979 01 | Rimavská Sobota |
| 35679565 | Zariadenie sociálnych služieb Tisovček | Bakulínyho | 905 | 1 | 980 61 | Tisovec |
| 00648108 | Zariadenie sociálnych služieb Femina - Szociális Szolgáltatások Intézménye Femina | SNP | 419 | 4 | 980 22 | Veľký Blh |
| 00647560 | Zariadenie sociálnych služieb Salustia - Szociális Szolgáltatások Intézménye Salustia | Kírť |  | 189 | 991 22 | Čeláre |
| 00647551 | Zariadenie sociálnych služieb Pod vinicami | A.H.Škultétyho | 329 | 102 | 990 01 | Veľký Krtíš |
| 00648515 | Zariadenie sociálnych služieb Záhonok | Záhonok | 3205 | 2 | 960 01 | Zvolen |
| 00647951 | Zariadenie sociálnych služieb Hrabiny | Rekreačná cesta | 6393 | 60 | 968 01 | Nová Baňa |
| 00647900 | Zariadenie sociálnych služieb Pod Skalkou | Bystrická ulica | 447 | 25 | 967 01 | Kremnica |
| 00647918 | Zariadenie sociálnych služieb Radmera | Ladomerská Vieska |  | 84 | 965 01 | Ladomerská Vieska |
| 00647934 | Zariadenie sociálnych služieb Lipa | SNP | 594 | 139 | 965 01 | Žiar nad Hronom |